ΔΕΣΦΑ » Περιγραφή Υπηρεσιών\nΠιστοποίηση συγκολλητών πολυαιθυλενίου για Δίκτυα (χαμηλής πίεσης) ή εγκαταστάσεις\nΟ νέος κανονισμός δικτύων πολυαιθυλενίου διανομής φυσικού αερίου με μέγιστη πίεση 4 bar (ΦΕΚ 1530/19.10.2006, Τεύχος Β΄) ορίζει τον ΔΕΣΦΑ ως Αρχή Πιστοποίησης των συγκολλητών πολυαιθυλενίου (ΡΕ) για όλα τα έργα που κατασκευάζονται στην χώρα μας. Η πολύχρονη εμπειρία των στελεχών του ΔΕΣΦΑ στην κατασκευή των έργων Υψηλής, Μέσης και Χαμηλής Πίεσης Φ.Α., η οργάνωση και η αρχές λειτουργίας του διασφαλίζουν το υψηλό επίπεδο της διαδικασίας της Πιστοποίησης και συμβάλουν στην αναβάθμιση της ποιότητας των έργων. Το Tμήμα Επιθεώρησης της ΔΑΥΠ&Π είναι αρμόδιο για την διεξαγωγή των εξετάσεων της πιστοποίησης.\nΔιαδικασία πιστοποίησης συγκολλητών πολυαιθυλενίου (PE)\nΑίτηση (Οι αιτήσεις που αφορούν έργα των ΕΠΑ υποβάλλονται προς την ΕΠΑ της περιοχής που εκτελούνται τα έργα)\nΔιεύθυνση Αποστολής Αιτήσεων και τηλ Επικοινωνίας\nΠανελλαδικός Κατάλογος Πιστοποιημένων Συγκολλητών στην Μέθοδο της Ηλεκτροσύντηξης (Electrofusion)\nΠανελλαδικός Κατάλογος Πιστοποιημένων Συγκολλητών στην Μέθοδο των Συγκολλητών Άκρων (Buttfusion)\nΟ Διαχειριστής Εθνικού Συστήματος Φυσικού Αερίου (ΔΕΣΦΑ) Α.Ε., διαθέτοντας υπερσύγχρονο εξοπλισμό και ειδικά καταρτισμένο προσωπικό, προσφέρει ολοκληρωμένες υπηρεσίες Μετρολογίας:\n• Διακριβώσεις οργάνων μέτρησης πίεσης & διαφορικής πίεσης.\n• Έλεγχοι – διακριβώσεις μετρητικών σταθμών φυσικού αερίου.\n• Μελέτες αβεβαιότητας μετρητικών σταθμών φυσικού αερίου.\n• Σύνταξη συμφωνιών λειτουργίας σε μετρητικούς σταθμούς παράδοσης / παραλαβής φυσικού αερίου.\n• Σύμβουλοι κατά τη σύνταξη προδιαγραφών και τον τεχνικό έλεγχο μελετών σχεδιασμού\nμετρητικών συστημάτων φυσικού αεριού.\n• Ποιοτική ανάλυση φυσικού αερίου.\n• Πιστοποίηση χρωματογράφων ανάλυσης φυσικού αερίου\n• Σεμινάρια σε εξειδικευμένα θέματα μετρολογίας φυσικού αερίου.\nΟ ΔΕΣΦΑ ΑΕ διαθέτει πλήρως εξοπλισμένο εργαστήριο πίεσης, διαπιστευμένο κατά το πρότυπο ΕΛΟΤ EN ISO/IEC 17025:2005 από το Εθνικό Σύστημα Διαπίστευσης (ΕΣΥΔ) ΑΕ (Αρ. Πιστοποιητικού: 758).\nΤο εργαστήριο πίεσης του ΔΕΣΦΑ ΑΕ αναλαμβάνει διακριβώσεις αναλογικών & ψηφιακών οργάνων, απόλυτης & σχετικής πίεσης, άμεσης ανάγνωσης, με μέσο μετάδοσης πίεσης αέριο, έως 100 bar (ψηφιακούς ελεγκτές, μεταδότες, μανόμετρα κτλ). Διαθέτει πρότυπα όργανα υψηλής ακριβείας, όπως διακριβωτές (controllers) πίεσης, καθώς και αυτόματο ζυγό πίεσης).\nΤο εργαστήριο υλοποιεί μία από τις καλύτερες ακρίβειες μέτρησης στην Ελλάδα. Συγκεκριμένα η μετρητική ικανότητα διακριβώσεων, με χρήση του ζυγού πίεσης, είναι καλύτερη από 43 ppm. Λεπτομερή στοιχεία, καθώς και η βέλτιστη μετρητική ικανότητα διακριβώσεων, ανά περιοχή μέτρησης, βρίσκονται στο Επίσημο Πεδίο Εφαρμογής της Διαπίστευσης (ΕΠΕΔ) του εργαστήριου και στην ιστοσελίδα του ΕΣΥΔ.\nΤο εργαστήριο στελεχώνεται από εξειδικευμένο και έμπειρο προσωπικό για τη διακρίβωση & ρύθμιση οργάνων πίεσης διαφόρων κατασκευαστών.\nΠαρέχεται η δυνατότητα διακριβώσεων “επί τόπου”, στον χώρο εγκατάστασης του οργάνου.\nΣτα πιστοποιητικά του εργαστηρίου πίεσης χρησιμοποιείται ο συνδυασμένος λογότυπος ILAC – ΕΣΥΔ, που παρέχει διεθνή αναγνώριση. Τα πιστοποιητικά εκδίδονται στην ελληνική και αγγλική γλώσσα.\nΗ παρεχόμενη από τον ΔΕΣΦΑ ΑΕ υπηρεσία αφορά τον έλεγχο όλων των μετρητικών συστημάτων ενός μετρητικού Σταθμού – οποιασδήποτε δυναμικότητας – και μπορεί να περιλαμβάνει:\n• Διακρίβωση των μεταδοτών πίεσης (pressure transmitters), με χρήση πρότυπου πνευματικού ελεγκτή πίεσης.\nΈλεγχος τουλάχιστον σε πέντε (5) σημεία στο εύρος της κλίμακας του οργάνου, σε ανοδική και σε καθοδική σειρά τιμών πίεσης. Ρύθμιση του μεταδότη εφόσον απαιτηθεί.\n• Διακρίβωση των μεταδοτών θερμοκρασίας (temperature transmitters), με χρήση πρότυπου ψηφιακού οργάνου θερμοκρασίας και πρότυπου αισθητήρα τύπου PT100. Έλεγχος τουλάχιστον σε τρία (3) σημεία στο εύρος της κλίμακας του οργάνου, σε ανοδική σειρά τιμών θερμοκρασίας. Ρύθμιση του μεταδότη εφόσον απαιτηθεί.\n• Έλεγχος του μετρητή ροής (ultrasonic ή turbine ή orifice ή rotary). Οι έλεγχοι αυτοί περιλαμβάνουν ανάλογα με την περίπτωση:\n• Οπτικό έλεγχο του μετρητή\n• Διαγνωστικά test στον μετρητή ultrasonic\n• Επιθεώρηση και διαστατικές μετρήσεις στον μετρητή orifice\n• Έλεγχο παλμών στον μετρητή turbine\n• Σειριακό test μετρητών, εφόσον το επιτρέπει η εγκατάσταση\n• Έλεγχος του υπολογιστή ροής (flow computer), ή του διορθωτή ροής (PTZ), ως προς τις προκαθορισμένες τιμές, τις συνθήκες αναφοράς, τις τιμές αναφοράς, τα δεδομένα συναγερμού (όρια), τον αλγόριθμο υπολογισμού του συντελεστή συμπιεστότητας Z, του όγκου και ενέργειας φυσικού αερίου.\n• Σημειακός έλεγχος (spot test) στον υπολογιστή ροής για τον υπολογισμό του συντελεστή μετατροπής όγκου (CFV), του όγκου και ενέργειας φυσικού αερίου, σε συγκεκριμένη πίεση και θερμοκρασία λειτουργίας της μετρητικής γραμμής και αντιπαραβολή με πρότυπο λογισμικό του ΔΕΣΦΑ.\n• Έλεγχο του χρωματογράφου φυσικού αερίου ως προς την επαναληψιμότητα (repeatability) των συντελεστών απόκρισης και των συγκεντρώσεων των συστατικών σε διαδοχικές αναλύσεις με πρότυπο αέριο.\nΈλεγχος του υπολογιστικού συστήματος του χρωματογράφου ως προς τις παραμέτρους υπολογισμού της θερμογόνου δύναμης του φυσικού αερίου, της πρότυπης σύστασης και των παραμέτρων λειτουργίας. Έλεγχος μετάδοσης των δεδομένων σύστασης από τον χρωματογράφο στον υπολογιστή ροής. Οι έλεγχοι γίνονται με χρήση φιάλης πρότυπου αερίου μίγματος, από εργαστήριο διαπιστευμένο κατά ISO/IEC 17025:2005, που παρέχει ο ΔΕΣΦΑ (εφόσον δεν διαθέτει κατάλληλη φιάλη η εγκατάσταση).\nΜετά τους ελέγχους μπορεί να γίνει βαθμονόμηση του χρωματογράφου.\nΓια όλους τους παραπάνω ελέγχους – διακριβώσεις – βαθμονομήσεις εκδίδεται πιστοποιητικό του ΔΕΣΦΑ, που συνοδεύεται από αναλυτικά αποτελέσματα μετρήσεων και υπολογισμών. Το πιστοποιητικό μπορεί να εκδοθεί στην ελληνική ή αγγλική γλώσσα.\nΗ υπηρεσία αυτή παρέχεται και κατά τον αρχικό έλεγχο (commissioning) μετρητικών συστημάτων ή κατά την έναρξη λειτουργίας τους (initial verification).\nΟ ΔΕΣΦΑ ΑΕ αναλαμβάνει την εκπόνηση μελετών για την εκτίμηση της Αβεβαιότητας (Uncertainty) του συνόλου των μετρητικών συστημάτων των Σταθμών Φυσικού Αερίου. Η μέθοδος που χρησιμοποιείται βασίζεται σε διεθνή πρότυπα. Αρχικά προσδιορίζονται οι αβεβαιότητες των επιμέρους στοιχείων του συστήματος μέτρησης (πίεση, θερμοκρασία, ροή, σύσταση ΦΑ κτλ). Από τις επιμέρους αβεβαιότητες υπολογίζεται η συνολική αβεβαιότητα του μετρητικού συστήματος.\nΟι υπολογισμοί δίδουν μια στατιστική εκτίμηση του διαστήματος μέσα στο οποίο αναμένεται να βρίσκεται ο πραγματικός ρυθμός ροής όγκου και ενέργειας του φυσικού αερίου που μετριέται στον Σταθμό.\nΗ μελέτη Αβεβαιότητας περιλαμβάνει τη μεθοδολογία και πίνακες αναλυτικών υπολογισμών. Τα αποτελέσματα της μελέτης είναι απαραίτητα κατά τον έλεγχο μετρητικών συστημάτων των Σταθμών φυσικού αερίου.\nΗ μελέτη Αβεβαιότητας μπορεί να συνταχθεί στην ελληνική ή αγγλική γλώσσα.\nΣυμφωνίες Λειτουργίας M/R\nΟ ΔΕΣΦΑ ΑΕ αναλαμβάνει τη σύνταξη κειμένου Συμφωνίας Λειτουργίας (operation agreement) μεταξύ των εμπλεκομένων μερών σε μετρητικούς σταθμούς παράδοσης / παραλαβής φυσικού αερίου (custody transfer). Η Συμφωνία Λειτουργίας περιγράφει τα τεχνικά χαρακτηριστικά του μετρητικού σταθμού και τις διαδικασίες που πρέπει να ακολουθούν τα εμπλεκόμενα μέρη για τον έλεγχο και την αποδοχή των μετρήσεων ποσότητας και ποιότητας φυσικού αερίου.\nΤο κείμενο της Συμφωνία Λειτουργίας μπορεί να συνταχθεί στην ελληνική ή αγγλική γλώσσα.\nΟ ΔΕΣΦΑ ΑΕ αναλαμβάνει την παροχή συμβουλευτικών υπηρεσιών ως προς τη σύνταξη Προδιαγραφών και τον Τεχνικό Έλεγχο μελετών σχεδιασμού μετρητικών συστημάτων φυσικού αερίου.\nΠοιοτική Ανάλυση Φυσικού Αερίου\nΟ ΔΕΣΦΑ ΑΕ διαθέτει πλήρως εξοπλισμένο χημικό εργαστήριο, που είναι διαπιστευμένο κατά το πρότυπο ΕΛΟΤ EN ISO/IEC 17025:2005, για τον έλεγχο δειγμάτων φυσικού αερίου. Το χημικό εργαστήριο του ΔΕΣΦΑ αναλαμβάνει την ανάλυση δειγμάτων φυσικού αερίου ή LNG, για την πιστοποίηση της σύστασης και των φυσικών ιδιοτήτων τους.\nΟι αναλύσεις πραγματοποιούνται σε εργαστηριακό χρωματογράφο ABB NGC-8206, σύμφωνα με το διεθνές πρότυπο ISO 6974-1:2012.\nΟι υπολογισμοί των φυσικών ιδιοτήτων του φυσικού αερίου γίνονται σύμφωνα με το διεθνές πρότυπο ISO 6976:1995.\nΗ δειγματοληψία του φυσικού αερίου για τις αναλύσεις μπορεί να γίνει από τον ΔΕΣΦΑ σε συνεννόηση με τον ενδιαφερόμενο.\nΟ ΔΕΣΦΑ ΑΕ αναλαμβάνει την πιστοποίηση χρωματογράφων ανάλυσης φυσικού αερίου κατά το πρότυπο ISO/IEC 10723:2012. Η πιστοποίηση αφορά οποιοδήποτε τύπο χρωματογράφου φυσικού αερίου. Παρέχεται πιστοποιητικό που αξιολογεί τα χαρακτηριστικά απόδοσης του χρωματογράφου και προσδιορίζει τα σφάλματα και τις αβεβαιότητες μέτρησης της σύστασης και των φυσικών ιδιοτήτων του φυσικού αερίου (πχ. Calorific value, Carbon dioxide emission factor κτλ).\nΤα αποτελέσματα της πιστοποίησης χρησιμοποιούνται για την απόδειξη της ανταπόκρισης του χρωματογράφου σε απαιτήσεις ακρίβειας μέτρησης της ενέργειας του φυσικού αερίου. Οι απαιτήσεις αφορούν συμβάσεις πώλησης φυσικού αερίου, προδιαγραφές διαγωνισμών κτλ.\nΕιδικότερα η αναφερόμενη πιστοποίηση των χρωματογράφων είναι απαραίτητη για τη συμμετοχή μεγάλων καταναλωτών φυσικού αερίου (πχ. ηλεκτροπαραγωγών) στο σύστημα εμπορίας αερίων ρύπων (EU/ETS).\nΣεμινάρια Μετρολογίας Φυσικού Αερίου\nΟ ΔΕΣΦΑ ΑΕ αναλαμβάνει τη διοργάνωση εκπαιδευτικών σεμιναρίων ως προς εξειδικευμένα θέματα μετρολογίας φυσικού αερίου (μέτρηση ποσότητας και ποιότητας).\nΤα σεμινάρια απευθύνονται σε τεχνικό προσωπικό που εμπλέκεται στον σχεδιασμό, επιλογή εξοπλισμού, λειτουργία και συντήρηση μετρητικών συστημάτων φυσικού αερίου, καθώς και στη διαχείριση των μετρήσεων.\nΤα σεμινάρια περιλαμβάνουν θεωρητικό και πρακτικό μέρος. Η θεματολογία μπορεί να προσαρμοστεί στις ιδιαίτερες απαιτήσεις του ακροατηρίου. Παρέχεται η δυνατότητα διοργάνωσης των σεμιναρίων και εκτός των εγκαταστάσεων του ΔΕΣΦΑ.\nΠΙΣΤΟΠΟΙΗΤΙΚΟ ΔΙΑΠΙΣΤΕΥΣΗΣ του εργαστηρίου δοκιμών ανάλυσης χημικής ανάλυσης και των εργαστηρίων διακριβώσεων πίεσης και χημικής ανάλυσης.\nΕπίσημο πεδίο εφαρμογής της διαπίστευσης των εργαστηρίων διακριβώσεων πίεσης & χημικής ανάλυσης.\nΕπίσημο πεδίο εφαρμογής της διαπίστευσης του εργαστηρίου δοκιμών χημικής ανάλυσης\nΠαραδείγματα σχεδίων Ιδιωτικών Συμφωνητικών για την παροχή των πιο πάνω υπηρεσιών:\nΣχέδιο Ιδιωτικού Συμφωνητικού Πιστοποίησης Εξοπλισμού Μέτρησης Ποσότητας\nΣχέδιο Ιδιωτικού Συμφωνητικού Πιστοποίησης Εξοπλισμού Μέτρησης Ποσότητας και Μελέτη Αβεβαιότητας\nΠαράδειγμα Σχεδίου Ενεργής Σύμβασης για την παροχή υπηρεσιών πιστοποίησης χρωματογράφων:\nΣχέδιο Σύμβασης Παροχής Υπηρεσιών Πιστοποίησης Χρωματογράφων\nΟι παρεχόμενες υπηρεσίες του ΔΕΣΦΑ σχετικά με την λειτουργία και συντήρηση Δικτύων Διανομής (Μέσης ή Χαμηλής Πίεσης) αποσκοπεί στην αδιάλειπτη και εύρυθμη τροφοδοσία των καταναλωτών όπως επίσης στην διατήρηση των εγκαταστάσεων, συστημάτων, εξοπλισμού και υλικών των Δικτύων Διανομής σε κατάσταση λειτουργικότητας ώστε να εξυπηρετούν με ασφάλεια τον προορισμό τους υπό τους όρους, περιορισμούς και προϋποθέσεις των αδειών διανομής που περιγράφονται στην σχετική απόφαση του Υπουργού Ανάπτυξης που εκδίδεται σε εφαρμογή των παραγράφων 3 και 4 του άρθρου 21 του νόμου 3428/2005.\nΣχέδιο Σύμβασης Παροχής Υπηρεσιών Λειτουργίας και Συντήρησης Δικτύων Διανομής ΦΑ\nΜεθοδολογία Υπολογισμού Οικονομικού Ανταλλάγματος Σύμβασης Λειτουργίας και Συντήρησης Δικτύων Διανομής ΦΑ\nΥπηρεσίες Πρόσδοσης Οσμής σε Φυσικό Αερίο\nΟ ΔΕΣΦΑ μέσω της παρεχόμενης αυτής υπηρεσίας εξασφαλίζει την προμήθεια, μεταφορά, και εισαγωγή της οσμητικής ουσίας (ΤΕΤRAHYDROTHIOPHENE ή ΤΗΤ) πριν τα Σημεία Εξόδου, σε δοσολογία ανάλογη με αυτήν που προβλέπουν οι κανόνες στην υπ’ αριθμό απόφαση Δ3/Α/20701 (ΦΕΚ 1712 – 23.11.2006).\nΣχέδιο Σύμβασης Παροχής Υπηρεσιών Πρόσδοσης Οσμής σε Ποσότητες Φυσικού Αερίου\nΜεθοδολογία Υπολογισμού Οικονομικού Ανταλλάγματος Σύμβασης Παροχής Υπηρεσιών Πρόσδοσης Οσμής σε Ποσότητες Φυσικού Αερίου\nΥπηρεσίες Διοικητικής, Τεχνικής και Μετρολογικής Υποστήριξης Χρηστών σε Μετρητικούς Σταθμούς\nΟ ΔΕΣΦΑ, τηρουμένων των διατάξεων του άρθρου 63Β παράγραφος 1γ) του ν.4001/2011, όπως τροποποιημένος ισχύει, της οικείας νομοθεσίας και του Καταστατικού του, δύναται να προσφέρει υποστηρικτικές Υπηρεσίες στους Χρήστες που δεσμεύουν δυναμικότητα και μεταφέρουν ποσότητες ΦΑ σε Σημεία Εισόδου του ΕΣΜΦΑ, σύμφωνα με την ισχύουσα Σύμβαση Μεταφοράς τους, οι οποίες αφορούν στη διοικητική, τεχνική και μετρολογική υποστήριξη των Χρηστών σε μετρητικούς Σταθμούς Σημείων Εισόδου του ΕΣΜΦΑ.\nΣύμβαση Μη Ρυθμιζόμενων Υπηρεσιών σε Σημεία Εισόδου του ΕΣΜΦΑ\nΜεθοδολογία Υπολογισμού Οικονομικού Ανταλλάγματος Σύμβασης Μη Ρυθμιζόμενων Υπηρεσιών σε Σημεία Εισόδου του ΕΣΜΦΑ\nΕκπαιδευτικά Προγράμματα Διαχείρισης Κρίσεων\nΤα εν λόγω εκπαιδευτικά προγράμματα τα οποία στελεχώνονται από έμπειρο και άκρως εξειδικευμένο προσωπικό, εστιάζουν στη διαχείριση κρίσεων και ειδικότερα στη διαχείριση επικίνδυνων καταστάσεων, διάσωση έμψυχου υλικού και υλικοτεχνικής υποδομής, κατάσβεση πυρκαγιών, επαναφορά λειτουργικών συστημάτων στην κανονική τους λειτουργία. κλπ.\nΟι παρεχόμενες υπηρεσίες του ΔΕΣΦΑ σχετικά με την λειτουργία και συντήρηση Σταθμών Ανεφοδιασμού Οχημάτων Φυσικού Αερίου, αποσκοπεί στην συνεχή διαθεσιμότητα και εύρυθμη λειτουργία των Σταθμών, υπό τους όρους και προϋποθέσεις που τίθενται στις άδειες ίδρυσης, εγκατάστασης και λειτουργίας αυτών και της εν γένει ισχύουσας νομοθεσίας συμπεριλαμβανομένης σε κάθε περίπτωση και της Απόφασης 5063 184/16-2-2000 (ΦΕΚ Β155/2000) του Υπουργού Μεταφορών και Επικοινωνιών.\nΣύμβαση Λειτουργίας & Συντήρησης ΣΑΛΦΑ\nΜεθοδολογία Υπολογισμού Οικονομικού Ανταλλάγματος Σύμβασης Λειτουργίας & Συντήρησης ΣΑΛΦΑ\nΤεχνικός Σύμβουλος Διαχείρισης και Μελετών Έργων Διανομής Φυσικού Αερίου\nΟ ΔΕΣΦΑ διαθέτοντας την απαραίτητη τεχνογνωσία και εμπειρία, παρέχει υπηρεσίες τεχνικού συμβούλου διαχείρισης και μελετών έργων διανομής Φυσικού Αερίου σύμφωνα με τους κανόνες της τέχνης και της επιστήμης, τηρώντας την ισχύουσα νομοθεσία και ειδικότερα την Οδηγία 2004/17.\nΕνδεικτικά, και όχι περιοριστικά, οι συμβουλευτικές υπηρεσίες του ΔΕΣΦΑ αφορούν σε:\nΜελέτες ή/και εισηγήσεις σκοπιμότητας έργων\nΜελέτες βασικού σχεδιασμού έργων\nΠροετοιμασία τευχών δημοπράτησης έργων\nΥποστήριξη στη διαδικασία διαγωνισμών έργων\nΠροετοιμασία για Υπογραφή ή/και τροποποίησης Συμβάσεων\nΈλεγχο Λεπτομερούς Σχεδιασμού έργων\nΈλεγχο Πιστοποιήσεων και Εντολών Πληρωμών\nΔιαχείριση Υλικών (απογραφές, κινήσεις κ.λ.π.)\nΑλλαγές Εργασίας (Variation Orders)\nΈκδοση Πιστοποιητικού Μηχανικής Ολοκλήρωσης\nΠροτάσεις για την κατανομή κεφαλαιοποιημένου κόστους και επιχορηγήσεων σε επιμέρους πάγια\nΔιαχείριση εντολών αγοράς στο SAP/R3 (άνοιγμα εντολών, χαρακτηρισμός, ενημέρωση κ.λ.π.)\nΥποστήριξη στη διαδικασία παραλαβής έργων (Προσωρινή ή/και Οριστική) καθώς και στη διαδικασία ολοκλήρωσης πράξεων για τα χρηματοδοτούμενα από την Ε.Ε. Έργα\nΚατάρτιση ετήσιου προϋπολογισμού έργων και προτάσεων προϋπολογισμού Π.Δ.Ε. (Πρόγραμμα Δημόσιων Επενδύσεων)\nΚατάρτιση και ενημέρωση τεχνικών δελτίων έργων\nΥποστήριξη σε διαδικασίες χειρισμού ενστάσεων, αντιρρήσεων κ.λπ.\nΠροτάσεις για τη διαχείριση διεκδικήσεων (claims) εργολάβων ή/και προμηθευτών και κατά τη διάρκεια Φιλικών Διακανονισμών.\nΈκδοση βεβαιώσεων προϋπηρεσίας/εμπειρίας/ανεκτέλεστου κ.λπ.\nΥποστήριξη στη Διαχείριση Σύμβασης Project Manager\nΟ ΔΕΣΦΑ παρέχει υπηρεσίες Αντιδιαβρωτικής και Αντικεραυνικής Προστασίας, ενδεικτικά και όχι περιοριστικά, οι υπηρεσίες του ΔΕΣΦΑ αφορούν σε:\n1. Υπηρεσίες Καθοδικής Προστασίας (ΚΠ)\nΣχεδιασμός – Μελέτες – Επιβλέψεις\nΒασικός και λεπτομερής σχεδιασμός συστημάτων Κ.Π.\nΑξιολόγηση αποτελεσμάτων ελέγχων και μετρήσεων – Αναφορές\nΕπίβλεψη κατασκευής εργασιών Κ.Π. και επικαλύψεων (μονώσεων)\nΕγκατάσταση, συνδέσεις και συναρμολόγηση συστημάτων Κ.Π. (T/R, S/A, M/POST)\nΕγκατάσταση αισθητηρίων πόλωσης Κ.Π. / μέτρησης ταχυτήτων διάβρωσης\nΕγκατάσταση ηλεκτροδίων αναφοράς\nΕγκατάσταση συστήματος τηλεποπτείας Κ.Π.\nΈργα συντήρησης (επισκευές και αντικατάσταση εξοπλισμού)\nΈργα βελτιώσεων και εκσυγχρονισμός (π.χ. εγκατάσταση\nφωτοβολταικών, τηλεποπτείας κλπ.)\nΕγκατάσταση συσκευών περιορισμού επαγόμενων ac τάσεων (συσκευών ac σύζευξης dc αποσύζευξης)\nΕπικάλυψη (μονώσεις) σωληναγωγών και εξαρτημάτων τους\nΜετρήσεις / Διερευνήσεις\nΕκτέλεση περιοδικών μετρήσεων – Παρακολούθηση – Έλεγχος λειτουργίας\nΔιερεύνηση προβλημάτων (troubleshooting)\nΕιδικές διερευνήσεις (cathodic protection surveys)\nΕντοπισμός ελαττωμάτων επικάλυψης\nΕφοδιασμός και Συναρμολόγηση Εξοπλισμού Κ.Π.\nΠαραγωγή συσκευών περιορισμού επαγόμενων ac τάσεων (συσκευών ac σύζευξης dc αποσύζευξης)\n2. Υπηρεσίες Αντικεραυνικής Προστασίας (ΑΠ)\nΒασικός και λεπτομερής σχεδιασμός συστημάτων Αντικεραυνικής προστασίας (Σ.Α.Π.).\nΜελέτες Αντικεραυνικής προστασίας (Σ.Α.Π.).\nΕπίβλεψη κατασκευής εργασιών Αντικεραυνικής προστασίας (Σ.Α.Π.)\nΕγκατάσταση, συνδέσεις συστημάτων Αντικεραυνικής προστασίας (Σ.Α.Π.)\nΕγκατάσταση ισοδυναμικών συνδέσεων\nΕγκατάσταση συλλεκτήριων αγωγών καθόδου (αλεξικέραυνα)\nΕγκατάσταση spark gap spd\nΈργα βελτιώσεων και εκσυγχρονισμός\nΠαραγωγή Εξοπλισμού Σ.Α.Π.\nΟ ΔΕΣΦΑ αναλαμβάνει την παροχή υπηρεσιών τεχνικής υποστήριξης σχετικά με τη λειτουργία και συντήρηση του Συστήματος Διανομής (Μέσης ή Χαμηλής Πίεσης) Φυσικού Αερίου (ΣΔΦΑ). Ο ΔΕΣΦΑ έχοντας στην διάθεση του την απαραίτητη τεχνογνωσία και εμπειρία παρέχει τις υπηρεσίες του με άριστο τρόπο σύμφωνα με τους κανόνες της τέχνης και της επιστήμης τηρώντας την ισχύουσα νομοθεσία και ειδικότερα την Οδηγία 2004/17.\nΕνδεικτικά και όχι περιοριστικά, οι υπηρεσίες του ΔΕΣΦΑ αφορούν σε:\nΤεχνική υποστήριξη και συμβουλευτικές υπηρεσίες για οποιοδήποτε θέμα σχετικό με την λειτουργία και συντήρηση του ΣΔΦΑ καθώς και τυχόν εμπλοκές με έργα τρίτων.\nΕκπόνηση μελετών – έλεγχος, σχολιασμός και έγκριση μελετών Τρίτων, που αφορούν επεκτάσεις, τροποποιήσεις, αναβαθμίσεις, ανακατασκευές του ΣΔΦΑ και συνδέσεις νέων βιομηχανικών πελατών.\nΠροετοιμασία τευχών Δημοπράτησης Διαγωνισμών κατασκευής, προμηθειών, παροχής υπηρεσιών κλπ σχετιζομένων με το ΣΔΦΑ καθώς και υπηρεσίες τεχνικής αξιολόγησης για την επιλογή των Αναδόχων.\nΚοστολόγηση έργων και χρονικού προγραμματισμού.\nΚατασκευή έργων και διαχείριση σχετικών Συμβάσεων.\nΥπηρεσίες σχετιζόμενες με εσωτερικές εγκαταστάσεις βιομηχανικών – βιοτεχνικών πελατών.\nΕπίβλεψη κατασκευής έργων επεκτάσεων, αναβαθμίσεων, τροποποιήσεων, επισκευών του ΣΔΦΑ ή/και σε προμήθεια υλικών.\nΕπιθεώρηση/πιστοποίηση των ως άνω έργων μέσω τρίτου ανεξάρτητου φορέα πιστοποίησης.\nΑποθήκευση και Διαχείριση υλικών.\nΟι Μη Καταστρεπτικοί Έλεγχοι (ΜΚΕ) συμβάλουν καθοριστικά στην διασφάλιση της ποιότητας των υλικών, και των κατασκευών. Οι έλεγχοι διεξάγονται με τέτοιο τρόπο ώστε να μην επηρεάζεται η φυσική κατάσταση και η δυνατότητα της χρήσης των υπό εξέταση αντικειμένων.\nΟι Μη Καταστρεπτικοί Έλεγχοι (ΜΚΕ) αποτελούνται κυρίως από τις ακόλουθες μεθόδους:\nΟ Οπτικός Έλεγχος είναι η πιο βασική μέθοδος ΜΚΕ, που προηγείται και συνοδεύει όλες τις άλλες μεθόδους.\nΗ Ραδιογραφία είναι η παλαιότερη και πιο διαδεδομένη μέθοδος ΜΚΕ. Χρησιμοποιείται για την ραδιογράφηση συγκολλήσεων ελασμάτων και σωληνώσεων. Η εφαρμογή της βασίζεται στην διείσδυση ακτινοβολίας X-Ray ή γ-Ray για την προβολή και αποτύπωση των ασυνεχειών του υλικού σε κατάλληλο φιλμ βιομηχανικής χρήσης.\nΟι Παχυμέτρησεις ελασμάτων και σωληνώσεων με Υπέρηχους καθορίζουν το πάχος τους έτσι ώστε να ελέγχεται το ποσοστό της διάβρωσης τους.Η Aνίχνευση Aσυνεχειών με Υπερήχους, χρησιμοποιείται για έλεγχο σε συγκολλήσεις ελασμάτων και σωληνώσεων. Βασίζεται στη μετάδοση κυμάτων ήχου υψηλής συχνότητας στο υπό εξέταση δοκίμιο για τον εντοπισμό των ασυνεχειών.\nΤα Μαγνητικά Σωματίδια είναι μια διαδεδομένη μέθοδος για τον εντοπισμό επιφανειακών και υποεπιφανειακών ασυνεχειών μεταλλικά σιδηρομαγνητικά υλικά. Εφαρμόζουν το φαινόμενο της διατάραξης του μαγνητικού πεδίου εξαιτίας των ασυνεχειών του υλικού.Τα Διεισδυτικά υγρά είναι μια παραδοσιακή μέθοδος για την ανίχνευση ατελειών στην επιφάνεια του δοκιμίου σε μη πορώδη υλικά.\nΤα Δινορρεύματα είναι μία μέθοδος ελέγχου επιφανειακών και υποεπιφανειακών ασυνεχειών, παράγονται σε αγώγιμα μεταλλικά υλικά μέσω εναλλασσόμενου μαγνητικού πεδίου. Οι ασυνέχειες του υλικού διαταράσσουν την ροή των δινορρευμάτων και με την αντίστοιχη ένδειξη στην συσκευή επιτυγχάνεται ο εντοπισμός τους.\nΗ ΔΑΥΠ & Π μέσω της Διεύθυνσης Επιθεώρησης & Πιστοποιήσεων διαθέτει τον απαιτούμενο εξοπλισμό, την σχετική εμπειρία και προσωπικό πιστοποιημένο κατά EN 473 – BINDT/PCN και SNT για να αναλάβει την εκτέλεση των παρακάτω Μη Καταστροφικών Δοκιμών:\nO ΔΕΣΦΑ λειτουργώντας με τους πιο σύγχρονους κανόνες διαχείρισης εγγράφων και έχοντας σε λειτουργία DCC (Document Control Center) από το 1992 μπορεί να προσφέρει παροχή υπηρεσιών Τεκμηρίωσης και Διαχείρισης Εγγράφων καθώς και Οργάνωσης και Λειτουργίας σχετικών οργανωτικών μονάδων σε ευρύ φάσμα εταιριών, με γνώμονα την τεχνογνωσία του ως αποτέλεσμα εξειδίκευσης και πολυετούς εμπειρίας σε έργα κατασκευής.\nΜπορεί να προσφέρει υπηρεσίες όπως:\nΠαροχή Yπηρεσιών Ψηφιακής Διαχείρισης Εγγράφων\nΔιαχείριση εγγράφων γενικής και τεχνικής αλληλογραφίας\nΔιαχείριση εγγράφων Project Management\nΔιαχείριση τεχνικών εγγράφων έργων κατασκευής\nΛειτουργία DCC (Document Control Center)\nΨηφιοποίηση και ηλεκτρονική διαχείριση αρχείων\nΟ ΔΕΣΦΑ δύναται να παρέχει λειτουργικά, ποιοτικά και ποσοτικά δεδομένα, κατανάλωσης φυσικού αερίου, σε Χρήστες μεταφοράς ή και σε πελάτες αυτών είτε σε online mode (συνεχής αποστολή δεδομένων) είτε σε offline mode (προκαθορισμένα χρονικά διαστήματα).\nΜερικές από τις Εταιρείες που έχουν συνάψει Συμβάσεις με τον ΔΕΣΦΑ:\nΑλουμίνιον της Ελλάδος Α.Ε.\nΔημόσια Επιχείρηση Ηλεκτρισμού Α.Ε. – ΔΕΗ Α.Ε.\nΔημόσια Επιχείρηση Παροχής Αερίου Α.Ε. – ΔΕΠΑ Α.Ε.\nΕταιρεία Παροχής Αερίου Αττικής Α.Ε. – Φυσικό Αέριο Αττικής Α.Ε.\nΕταιρεία Παροχής Αερίου Θεσσαλίας Α.Ε. – ΕΠΑ ΘΕΣΣΑΛΙΑΣ Α.Ε.\nΕταιρεία Παροχής Αερίου Θεσσαλονίκης Α.Ε. – ΕΠΑ ΘΕΣΣΑΛΟΝΙΚΗΣ Α.Ε.\nΗΡΩΝ Θερμοηλεκτρική Α.Ε.\nΚόρινθος Power Ανώνυμη Εταιρεία Παραγωγής και Εμπορίας Ηλεκτρικής Ενέργειας\nEni-Divisione Gas & Power\nΘέρμη Σερρών Α.Ε.


Βόλτα στην Αττική: Το μοναχικό εκκλησάκι στην καρδιά της Πάρνηθας - TravelSpot\nΒόλτα στην Αττική: Το μοναχικό εκκλησάκι στην καρδιά της Πάρνηθας\nΑν κάνεις μια βόλτα στην Αττική, το σίγουρο είναι ότι θα εκπλαγείς από το πόσα άγνωστα μέρη θα συναντήσεις και πόσες εκπλήξεις θα σου εμφανιστούν. Γωνιές άγνωστες στους περισσότερους που μπορεί να αποτελούν ησυχαστήρια. Θα σε κάνουν να νομίζεις ότι βρίσκεσαι πολύ μακριά από την Αθήνα. Ένα τέτοιο σημείο είναι με σιγουριά το μοναχικό εκκλησάκι στην καρδιά της Πάρνηθας. Είναι το εκκλησάκι του Αγίου Γεωργίου. Μην το μπερδεύεις με το εκκλησάκι που θυμίζει Άγιο Όρος. Είναι διαφορετικό αλλά εξίσου εντυπωσιακό. Θα περπατήσεις στο καταπράσινο δάσος, θα χαθείς σε διαδρομές μοναδικές. Θα απολαύσεις τοπία που ίσως βλέπεις για πρώτη φορά στην Πάρνηθα. Και όλα αυτά λιγότερο από μια ώρα από το κέντρο της Αθήνας. Και έτσι καταλήγεις να σκέφτεσαι ότι μια βόλτα στην Αττική μπορεί να γίνει ξαφνικά ακόμη πιο ενδιαφέρουσα απ’ ό,τι την υπολόγιζες.\nΤην ίδια στιγμή θα έχεις τη θέα στο παρθένο δάσος και θα ακούς μόνο τους ήχους των πουλιών και της φύσης. Μπορεί να βρεις και κάποια άλλη παρέα ή κάποιον πεζοπόρο που έχει κάνει στάση εκεί. Αν σου αρέσει η απόλυτη ησυχία τότε να ξέρεις ότι έχεις μεγάλες πιθανότητες σε αυτή τη βόλτα στην Αττική να είσαι εντελώς μόνος σου. Σε ένα γαλήνιο μέρος…\nΠάρε μια γεύση από ψηλά μέσα από το βίντεο του καναλιού Travel Inspiration στο Youtube…\nOriginal article: Βόλτα στην Αττική: Το μοναχικό εκκλησάκι στην καρδιά της Πάρνηθας.


Το τέλος ενός «τέρατος»: Τσέχοι δολοφονούν τον εμπνευστή της εξόντωσης των Εβραίων Ράινχαρτ Χάιντριχ (vids) | SDNA\nΜια μέρα σαν σήμερα, 27 Μαΐου του 1942 την Πράγα βάλλεται ο πλέον αιμοσταγής Ναζί ο εμπνευστής της εξόντωσης των Εβραίων: Ράινχαρτ Χάιντριχ, που καταλήγει στα τραύματά του λίγες μέρες μετά. Πώς Τσέχοι σκότωσαν το Ξανθό Κτήνος.\nΟ Ράινχαρντ Όιγκεν Τρίσταν Χάιντριχ είχε το παρατσούκλι ο Δήμιος και τέτοιος ήταν! Επίσης φίλοι και εχθροί του είχαν κολλήσει κι άλλα προσωνύμια, όπως «Το ξανθό κτήνος».\nΛέγεται ότι περισσότερο από τους πολέμιούς του τον μισούσαν και τον έτρεμαν οι δικοί του! Ο Χάιντριχ, υψηλά ιστάμενο στέλεχος των SS, δεύτερος στην ιεραρχία μετά τον Χάινριχ Χίμλερ, ήταν ο εμπνευστής και αυτός που πρωτοστάτησε στη Τελική Λύση, το σχέδιο των Ναζί για την εξόντωση των Εβραίων.\nΣχεδιασμένη από τις βρετανικές μυστικές υπηρεσίες και με την υποστήριξη της εξόριστης τσεχοσλοβακικής κυβέρνησης, η προετοιμασία για τη δολοφονία του Χάιντριχ περιλάμβανε τους αξιωματικούς Γιόζεφ Γκάμπτσικ και Γιαν Κούμπις ως πρωταγωνιστές. Οι εκτελεστές του Δήμιου, μεταφέρθηκαν με αεροπλάνο από τη Μεγάλη Βρετανία στην Τσεχοσλοβακία μαζί με άλλους επτά Τσέχους στρατιώτες τον Δεκέμβριο του 1941. Οι τολμηροί αντιστασιακοί, αποφάσισαν να επιτεθούν στον Στόχο τους σε μια απότομη στροφή στην περιοχή Λίμπεν της Πράγας.\nΟ Γκάμπτσικ και ο Κούμπις περίμεναν στη στάση του τραμ όπου υπήρχε μια στροφή στο δρόμο, όταν πλησίασε το αυτοκίνητο του Χάιντριχ, ο Γκάμπτσικ προσπάθησε να τον πυροβολήσει, αλλά το πιστόλι του έπαθε εμπλοκη! Ο Κούμπις τότε έδωσε τη λύση ρίχνοντας μια χειροβομβίδα, που όμως εξερράγη στον πίσω τροχό του αυτοκινήτου. Ο Χάιντριχ τραυματίστηκε σοβαρά (σπασμένο πλευρό, ρήξη διαφράγματος και θραύσματα στον σπλήνα). Αν και βαριά τραυματισμένος, ο Χάιντριχ, προσπάθησε να κυνηγήσει τον Γκάμπτσικ, αλλά κατέρρευσε.


Ελένη Κοκκίδου: «Ξύπνησα στην εντατική, δεν κατάλαβα τι έγινε! Περίμεναν ότι θα πεθάνω» - iRafina\n«Έχασα τις αισθήσεις μου από τη μια μέρα στην άλλη»\nΚαλεσμένη βρέθηκε σήμερα η Ελένη Κοκκίδου στην εκπομπή «Πρωινό» και μεταξύ άλλων μίλησε στον Γιώργο Λιάγκα και τη Φαίη Σκορδά για τη θεαματική αλλαγή στην εξωτερική της εμφάνιση μετά την απώλεια των 30 κιλών.\nΙδιαίτερο ενδιαφέρον όμως η συζήτηση απέκτησε όταν αναφέρθηκε στην περιπέτεια υγείας της. Συγκεκριμένα η γνωστή ηθοποιός αποκάλυψε ότι κόντεψε να χάσει τη ζωή της έπειτα από νεκρωτική πνευμονία που έπαθε.\nΔείτε ακόμα: Ανέστης Βλάχος: “Βόμβα” από τον γιο του για “Κωσταλέξι” του ηθοποιού\n«Έπαθα στα 40 μου βαριά νεκρωτική πνευμονία. Με περίμεναν να πεθάνω, αλλά τους την έκανα. Εγώ ξύπνησα στην εντατική, δεν κατάλαβα τι έγινε. Έχασα τις αισθήσεις μου από τη μια μέρα στην άλλη. Το μικρόβιο αυτό κυκλοφορούσε στον οργανισμό με τεράστια ταχύτητα. Είχα οργανισμό γέρου, δεν είχα ανοσοποιητικό γι’ αυτό και έγινε αυτό. Υπολόγισαν ότι ήταν ή σταφυλόκοκκος ή στρεπτόκοκκος κι επειδή έπεσαν πάνω μου με κοκτέιλ αντιβιοτικών, δεν μπόρεσαν να βρουν τι από τα δύο ήταν.\nΔείτε ακόμα: Κατερίνα Καινούργιου: Ψάξτε αλλού για παρουσιάστριες που δεν στηρίζουν γυναίκες θύματα\n«Περίμεναν ότι θα πεθάνω γιατί είχαν γεμίσει πύον και οι δύο μου πνεύμονες. Όταν άρχισα να συνέρχομαι περίμεναν ότι όλη μου τη ζωή θα έκανα εγχειρήσεις με αποστήματα που θα είχαν μείνει. Τελικά δεν έγινε τίποτα από όλα αυτά. Ήταν σχεδόν πλήρης ίαση, έχω ένα μικρό κομμάτι στον πνεύμονα το οποίο είναι νεκρό», δήλωσε χαρακτηριστικά.\nΑνέστης Βλάχος: “Βόμβα” από τον γιο του για “Κωσταλέξι” του…


Η διατροφική αξία της αγκινάρας – medicalnews.gr\nΛΟΥΤΕΙΝΗ – ΖΕΑΞΑΝΘΙΝΗ\nΓια το καθάρισμα της αγκινάρας ακολουθούμε τα εξής βήματα : Βάζουμε σε μεγάλο μπολ αρκετό νερό και στίβουμε μέσα ενάμισι – δύο λεμόνια, κρατώντας τις λεμονόκουπες. Κόβουμε το κοτσάνι στα 3 – 5 εκατοστά από τη βάση. Σ’ ένα ξύλο κοπής κόβουμε το επάνω μέρος της αγκινάρας οριζόντια, μέχρι το σημείο που τα φύλλα μας φαίνονται τρυφερά. Αφαιρούμε όλα τα σκληρά εξωτερικά φύλλα και αφήνουμε μόνο τα τρυφερά εσωτερικά με το ανοιχτοπράσινο χρώμα. Μ’ ένα πολύ κοφτερό μαχαιράκι καθαρίζουμε γύρω γύρω τη βάση της αγκινάρας και το κοτσάνι. Την τρίβουμε αμέσως με μία λεμονόκουπα. Μ’ ένα κουταλάκι αφαιρούμε το εσωτερικό χνούδι που βρίσκεται στο κέντρο. Βυθίζουμε αμέσως την αγκινάρα στο λεμονόνερο.\nΗ αγκινάρα μαγειρεύεται με πολλούς τρόπους και συνδυάζεται με πολλά υλικά. Αν, όμως, πετύχετε άγρια αγκιναράκια, ένας είναι ο τρόπος να τ’ απολαύσετε: λίγο βρασμένα ή και ωμά, ραντισμένα με αγουρέλαιο, λεμόνι και χοντρό αλάτι. Πέρα από τις γνωστές μας αγκινάρες αλά πολίτα ή αγκινάρες με αρακά, μπορούμε επίσης να γευτούμε τις αγκινάρες με γιαούρτι ή και αγκινάρες με ομελέτα (ή σφουγγάτο) που αποτελούν παραδοσιακά κρητικά εδέσματα.\nΕπόμενο Ύποπτες για οξεία νεφρική βλάβη οι στατίνες υψηλής δόσης\nΠροηγούμενο Οι ευεργετικές ιδιότητες του γιαουρτιού


Οι αποφάσεις της κυβέρνησης κρίνουν το μέλλον των Περιπτερούχων – Καπνοπωλών – Συνδικάτο Επαγγελματιών Περιπτερούχων Καπνοπολών & Ψιλικών Ειδών Ν. Αττικής\nΜε καθυστέρηση πολλών χρόνων έρχεται ένα νομοσχέδιο να βάλει τάξη όσο αφορά το λαθρεμπόριο καπνικών στην Ελλάδα.\nΜετά από τη ψήφιση σχετικών Ευρωπαϊκών Οδηγιών το Υπουργείο Οικονομικών κατεβάζει προς ψήφιση την Τετάρτη 27 /07 /2016 στη Βουλή το νομοσχέδιο που αφορά την Ιχνηλάτηση – Λαθρεμπόριο Καπνοβιομηχανικών προϊόντων.\nΤο ενδιαφέρον του Λιανεμπορίου Καπνικών πέραν από τη ψήφιση του συγκεκριμένου νομοσχεδίου εστιάζεται κυρίως στην τροπολογία που κατέθεσε ο Βουλευτής των Α.Ν.Ε.Λ. κ. Δημήτριος Καμμένος και αφορά την θεσμοθέτηση Ελάχιστου Εμπορικού Κέρδους σε Καπνικά , Κάρτες Κινητής Τηλεφωνίας και Διανομή Τύπου.\nΕάν θα αποδεχτεί την τροπολογία ναι η όχι ο καθ’ ύλιν αρμόδιος είναι ο Αναπληρωτής Υπουργός Οικονομικών κ. Τρύφων Αλεξιάδης και σε αυτόν αποκλειστικά κρίνεται εάν θα δώσει το «Φιλί της Ζωής» ή θα αφήσει το Λιανεμπόριο Καπνικών έρμαιο στα μεγαλοσυμφέροντα των διαφόρων επιτήδειων που όπως ονόμασε ο ίδιος «Οι Κύριοι με τα Λευκά Κολάρα».\nΔείτε τα σχετικά video από τις συνεδριάσεις της Διαρκούς Επιτροπής Οικονομικών στη βουλή καθώς και τις δηλώσεις του Προέδρου του Συνδικάτου Επαγγελματιών Περιπτερούχων – Καπνοπωλών και Ψιλικών Ειδών Ν. Αττικής κ. Γεώργιου Δούκα.


Καιρός: Χιόνι τέλος, έρχονται καταιγίδες! - vrilissianews.gr\nHome » ΕΠΙΚΑΙΡΟΤΗΤΑ » Καιρός: Χιόνι τέλος, έρχονται καταιγίδες!\nΚαιρός: Χιόνι τέλος, έρχονται καταιγίδες!\nPosted on January 10, 2017 21:14 in ΕΠΙΚΑΙΡΟΤΗΤΑ // 0 Comments\nΚαιρός: Έρχονται χιόνια στα Βόρεια Προάστια!\nΆνοδος της θερμοκρασίας και αραιές νεφώσεις την Κυριακή\nΒ. Προάστια: Σαρώνει το κύμα κακοκαιρίας! – Πλημμύρισε μέχρι και το ΚΑΤ!\nΚαλλιάνος: Έρχεται «ρωσικός χειμώνας» με πολύ χαμηλές θερμοκρασίες!\nΚαιρός: Ηλιοφάνεια τέλος – Έρχονται βροχές και καταιγίδες


b r e a t h e: η φάρμα των ζώων\nΦέτος το καλοκαίρι οι μέρες στη Μ είχαν ένα κοινό παρονομαστή: πολλά ζώα. Πάντα είχα πάρε δώσε με την πανίδα εδώ αλλά φέτος σημειώνω ως εξαιρετικό γεγονός την ποικιλία, την εφευρετικότητά τους και την γενικότερη cool περιρρέουσα διάθεση όσον αφορά την αντιμετώπιση των εκάστοτε συμβάντων. Έχουμε και λέμε.\n- ακρίδες: ξαναεμφανιστήκαν μετά από καιρό μέσα στο σπίτι. Προτιμούν τη θέση πάνω στο πολύμπριζο που δεν τις ενοχλεί κανείς και εποπτεύουν τον χώρο. Όσο δεν πηδάνε πραγματικά δεν τις ενοχλεί κανείς.\n- σκορπιοί: εμφανίστηκαν στο νέο σπίτι με αξιώσεις. Καλοκαίρι, παράθυρα και πόρτες διάπλατα ανοιχτά. Μπουκάρουν κατά βούληση και βάζουν πλώρη για εξερεύνηση του χώρου. Η θητεία μου στο παλιό σπίτι είναι μοιραία για αυτούς. Σκοτώνω τέσσερις. Τρία μικρά και έναν μεγαλούτσικο. Με προτιμάνε όμως. Δεν εμφανίστηκαν σε κανέναν άλλο. Συμπέρασμα που βγήκε: η γνωστή σαγιονάρα/σανδάλι/ call it what U want δεν βολεύει. Νιώθεις το θύμα και μπορεί να λυγίσεις aka να σε τσιμπήσει. Ευτυχώς υπάρχουν και άλλα φονικά όργανα τριγύρω.\n- τριζόνια/τζιτζίκια/γρύλλοι: homecoming. Κανονικό. Είδαν φως και μπήκαν. Δυο βράδια ξυπνάω από τους ήχους τους στο σαλόνι. Ανοίγω την πόρτα -> τσιμουδιά. Την αφήνω ανοιχτή, κλείνω το φως, ακούγονται στη διαπασών. Μπήκαν μέσα νωρίτερα, έκαναν ησυχία μέχρι τις 2 τη νύχτα και μετά άρχισαν τη συμφωνία του σεληνόφωτος. Δεν έδειξαν να γουστάρουν να βγουν έξω με τίποτα. Άσε που δεν τα βρήκα και πουθενά δηλαδή, να τα ξετρυπώσω και να τα βγάλω στη αυλή. Ξεροκέφαλα μουσικόφιλα όντα.\n- ένα κουνέλι: σε επιστροφή από βόλτα στα χωράφια, το δρόμο διασχίζει κούνελι. Περιφέρεται με μεγάλη άνεση έξω από αυλή θείων, μπαίνει στο γκαράζ, παίζει. Ένα κουνέλι το έσκασε φωνάζω, ξέρετε ποιανού είναι ετούτο, ακροβολίζω team να το πιάσουμε να του το πάμε κλπ... Οι θείοι εντελώς μπλαζέ, ρίχνουν ένα βλέφαρο, πετάνε ένα «α, του τάδε είναι, μη σκας, έρχεται κάθε μέρα και παίζει εδώ και μετά γυρίζει πίσω, ξέρει το δρόμο» και συνεχίζουν να κάνουν ότι έκαναν!!!! Μένω μαλάκας διότι το κουνέλι δείχνει να έχει χαρακτηριστικά σκύλου/γάτας! Συνήθως αυτά άμα το σκάσουν την έκαναν με ελαφρά πηδηματάκια!\n- κότες: ο παππούς επιστρέφει από τα Γιάννενα με ένα χάρτινο κουτί με 4/5 τρύπες. Τι είναι αυτό ρε πάππη? Α, δυο νεαρές κοτούλες είναι. Τις πήρα για να τις πάω το απόγευμα στο χωράφι να κάνουν παρέα στις άλλες. Τι λες τώρα? Πήγες και ζήτησες δυο κότες? Από ΠΟΥ αγοράζει κανείς κότες σήμερα? Τι λες τώρα? lololool! Ε, από την πόλη. Πάππη, δεν τις ακούω. Ζούνε? Να τις δω? Δες τες απ’την τρύπα. Ξεκουράζονται στην πριβέ σουίτα τους!!\n- τράγος: γκουπ γκουπ στην πόρτα. Μια μούρη με ένα ζευγάρι κέρατα σκάει μύτη μόλις την ανοίξει η Μ. Είναι ένας τράγος και δεν λέει να φύγει. Ζέχνει. Η λέξη τραγίλα δεν βγήκε τυχαία, αυτό είναι σίγουρο. Και ψηλός σχεδόν σα γαϊδούρι! Επιμένει να μπει. Τι θράσος! Βρε ξού! Τίποτα το ζωντανό. Κλείσιμο η πόρτα. Τη βρίσκει μασώντας κάτι λουλούδια και προσπαθώντας να φάει ένα πεπόνι από την πεπονιά απέναντι. Φωνές, κακό, ένας γείτονας κραδαίνει ένα ξύλο, ΞΟΥ!, με τα πολλά την κάνει, αποδεικνύεται πως ανήκει στον Ν με τα γίδια. Άλλη μέρα, μια από τα ίδια, γκουπγκουπ, ευωδία μόλις ανοίξει την πόρτα η Μ, μα χωρίς κέρατα αυτή τη φορά. Τράγος όμως ξανά. Μαθαίνουμε πως ο τράγος ανήκει σε κοπάδι του διπλανού χωριού(5 klm min!) και πως το έχει συνήθειο να κάνει τις τσάρκες του! Ούτε GPS να΄χε! Χαλαρός.\n- τα τρία γουρουνάκια: ο παππούς έχει πάρει 3 γουρουνάκια. Δυο αρσενικά και ένα θηλυκό. Τελευταία τα χώρισε για να μην έχουμε εγκυμοσύνες. Πάμε για επίσκεψη. Τα αρσενικά έχουν πολλή πλάκα. Ορμάνε με φόρα προς το μέρος σου μόλις σε δουν, ελαφρώς μπουνταλάδικα, φοβούνται και την κάνουν δυο μέτρα πριν σε ακουμπήσουν, έχουν γαμήσει το χωράφι, όλο σκάβουν και τα κάνουν όπου βρουν, ο ένας πάει μπροστά και ο άλλος ακολουθεί χωρίς να βλέπει που στο διάολο πάει, μασουλάνε ό,τι παίζει τριγύρω, κυλιούνται στις λάσπες, γίνονται σίχαμα, σε ακολουθούν όταν πας να φύγεις και σε κοιτάζουν μαραζωμένα όταν έχεις φύγει. Κάποιοι προτείνουν ευνουχισμό. Γίνομαι μάρτυρας ενός θεωρητικού μαθήματος. Τίτλος session: «ευνουχισμός ζώου: do it yourself». Αναγουλιάζω, βλέπω απέναντι και τα προσόντα των άρρενων γουρουνιών σαν μικρά πεπόνια να πηγαινοέρχονται σε κάθε τους βήμα και εισηγούμαι ακύρωση εγχειρήματος. Μάλλον θα περάσει. Τα φωνάζουν λέγοντας «μπίκουμπίκουμπίκου» με ψιλή φωνή. Αποφασίζω πως ο ένας θα είναι ο Μπίκου και ο άλλος(αυτός που ακολουθεί τον πρώτο) ο Μπίκου-Μπίκου. Σαν εξωγήινοι ας πούμε. Ή αφρικάνοι φύλαρχοι. Ούτως ή άλλως έχουν γίνει το αξιοθέατο του χωριού, οπότε τι διαφορά έχει? Σε άλλο χωράφι, το θηλυκό γουρουνάκι δείχνει να έχει ψυχολογικά. Μοναξιές, υπαρξιακά, ποιός ξέρει? Με το που μας βλέπει έχει χεστεί από τη χαρά τους. Ατρόμητο από την πολυάνθρωπη παρουσία, πάει να μου μασήσει το παπούτσι, βουτάει μια σακούλα, την πηγαινοφέρνει με νάζι στον αέρα, τρέχει πέρα δώθε σαν σκυλί, κυνηγάει κάτι έντρομες κότες, πιάνω το λάστιχο, τη βρέχω, τινάζεται, κυλιέται στις λάσπες, μια κυρία. Καταλήγω να την ταϊζω ντομάτα και πεπονόφλουδες. Θα τη λέμε «miss Piggy». Παππού, δεν κυνδυνεύουν από λύκο? Μπα, έχω κάνει καλό φράχτη και ο λύκος δεν πηδάει τόσο ψηλά. Άσε που τα φοβάται. Φοβάται ο λύκος τα γουρούνια??? Ναι, δεν τα καλοξέρει, κάνουν και περίρεγο ήχο...ξέρεις, παλιά, βάζαμε ένα γουρουνι ανάμεσα στα πρόβατα για να μην μας τα φάει... Τι μαθαίνει κανείς...! Από αετό παππού? Από αετό κινδυνεύει, ναι, αλλά αυτό ισχύει πάντα, τι να κάνω? Να τα κλείσω μέσα? Σωστά.\n- το άλογο: το καλύτερο για το τέλος. Τις πρώτες μέρες έχουμε καλεσμένους φίλους από την Καλαμάτα. Ο άντρας της οικογένειας, εκτός από την κανονική δουλειά του, έχει και ψώνιο με τα άλογα. Εκτός από ψώνιο όμως έχει και ιπποφορβείο. Μεγάλο κόλλημα εγώ με τα άλογα από μικρή. Σε τεστ είχα απαντήσει ότι αν ήμουν ζώο ήθελα να ήμουν ή άλογο, ή ελάφι ή κύκνος... μου άρεσε η κομψότητα της αγγελοκρουσμένης! Πετάω σαν αστείο στον πατέρα μου να πάρουμε ένα άλογο. Ο φίλος πετάγεται και λέει να μην πάρουμε γιατί στην Αθήνα θέλει τόσα λεφτά για να το συντηρήσεις και να πηγαίνεις να το καβαλάς. Θα πάρει αυτός ένα, να του πω αν θέλω αρσενικό ή θυληκό, να το βαφτίσω και να πηγαίνω να το καβαλάω όποτε θέλω!!! Πετάω τη σκούφια μου, λέω θέλω θηλυκό, να μη βλέπει φοράδα και παίρνει τους δρόμους ο επιβήτορας, σκέφτομαι να το βαφτίσω και με το όνομά μου η ευφάνταστη, μετά σκέφτομαι την άκομψη ατάκα «πάω να καβαλήσω την Ε», αλλάζω γνώμη και λέω να το βαφτίσω με το όνομα ενός ρόλου από το περσινό rpg: Norma. Ο φίλος σκέφτεται προς στιγμήν, λέει πως δεν υπάρχει άλλο άλογο με τέτοιο όνομα, άρα κατοχυρώθηκε! Μου λέει πως θα τηλεφωνήσει όταν όλα είναι ΟΚ, αλλά και μέχρι τότε, μπορώ να πάω με την παρέα μου να καβαλικέψουμε τα άλλα. Άμα καβαλίσεις άλογο δεν θα μπορείς να ξεκολλήσεις μου λέει. Έξυπνα και όμορφα ζώα . Το φαντάζομαι., απαντώ. Γάιδαρο και μουλάρι έχω καβαλήσει και δεν μπόρεσα να ξεκολλήσω, λες να μην κολλήσω με το άλογο?\nposted by evee @ 3:45 AM 2 comments links to this post\nAt 8/28/2005, Marina said...\nΑπ'ολα βλέπω έχει ο μπαξές σας!!\nΓια σκορπιούς στην Ελλάδα πρώτη φορά ακούω. Πόσο μεγάλοι είναι?\nΤίποτα συνηθισμένα γατάκια, σκυλάκια, μουλαράκια, προβατάκια, κατσικάκια..δεν έχετε?\nΠολύ μου άρεσε το άρθρο σου και οι περιγραφές σου.\nAt 8/28/2005, evee said...\nΜαρίνα, σκορπιοί από όσο ξέρω παίζουν πολύ συχνά. Στη Βόρεια Ελλάδα φαντάζομαι κυρίως και σε μέρη με πολλή πέτρα και υγρασία γενικά. Στη συγκεκριμμένη περίπτωση μιλάμε για ένα χωριό στα Γιάννενα. Εγώ έχω δει μόνο μαύρους σκορπιούς κια μια φορά έναν άσπρο αλλά υποθέτω θα ήταν εξαιρετική περίπτωση (albino?). Μεγέθη τα πάντα. Από τα μικρά μικρά (σαν το μικρό δάχτυλο του ποδιού σου ας πούμε) μέχρι και κάτι κτήνη σαν τα τρία τέταρτα της παλάμης σου (ξανά ας πούμε αφού οι παλάμες δεν είναι και το πιο αντικειμενικό μέσο μέτρησης). Δεν μιλάω με εκατοστά γιατί ελάχιστοι έχουν συνείδηση του πόσο ακριβώς είναι 5 ή 8 εκατοστά.\nLolol – ασφαλώς και παίζουν και άλλα ζώα. Εγώ εδώ σημειώνω αυτά που μου κάτσαν αυτές τις ημέρες. Γενικά παίζουν λίγες γάτες, κάμποσοι σκύλοι αλλά όχι πολλοί (και όσοι είναι ζουν μακριά από το χωριό αφού φυλάνε κοπάδια και στάνες), μουλάρια λίγα αφού η ύπαιθρος έχει ερημώσει ως γνωστόν και τα γερόντια φοβούνται μην γκρεμοτσακιστούν από εκεί ψηλά. Οι παππούδες που γουστάρουν και έχουν ένα μικρό κοπάδι, πάνε πέρα δώθε με τα πόδια, αφού πια υπάρχουν βοσκοτόπια κοντά. Οι λίγοι νέοι που έχουν αιγοπρόβατα(και όταν έχουν μιλάμε ΕΧΟΥΝ...η ορολογία βοσκός ατονεί και κερδίζει έδαφος το τσέλιγκας! lolol), κυκλοφορούν στα όρη τα άγρια βουνά με datsun – jeep κλπ. Αυτά θα σου απαντάει και στο section προβατάκια/κατσικάκια φαντάζομαι. :)\n-ΥΓ: χαίρομαι που σου άρεσε :)-\nμικρές πολιτικές απορίες\nαρχείο ή απλά αρχαίο?\nundo γαμώτο δεν υπάρχει?\nημερολόγιο καταστρώματος : το καυτό «μωρό» της παρ...\nημερολόγιο καταστρώματος : 15 (part 1)


Νίκη με ανατροπή από το -16 ο Παναθηναϊκός, 82-80 την Ρεάλ Μαδρίτης | ΟΛΕΣ ΟΙ ΕΙΔΗΣΕΙΣ ΑΠΟ ΤΗΝ ΕΛΛΑΔΑ ΚΑΙ ΤΟ ΕΞΩΤΕΡΙΚΟ\nO Παναθηναϊκός παραμένει αήττητος στην έδρα του και είναι η μόνη ομάδα στην διοργάνωση που το καταφέρνει μέχρι τώρα αλλά για να φτάσει σε αυτό το επίτευγμα χρειάστηκε ν' αντιδράσει στο δεύτερο μέρος. Μέχρι το ημίχρονο οι “πράσινοι” αλλού πατούσαν και αλλού βρισκόταν, αλλά μόλις ένιωσε τον κίνδυνο και έδειξε χαρακτήρα με αποτέλεσμα να φτάσει στην έκτη του νίκη στην EuroLeague.\nΟι "πράσινοι" προσπάθησαν ν' αντιδράσουν έχοντας σημείο αναφοράς τον Νίκο Παππά στην επίθεση αλλά δεν μπόρεσαν να πετύχουν κάτι ουσιαστικό, με την εικόνα που παρουσίαζαν αμυντικά. Οι παίκτες του Πάμπλο Λάσο με πρωταγωνιστή τον Ντόντσιτς είχαν τον απόλυτο έλεγχο και με εξαιρετική κυκλοφορία εκτελούσαν με κάθε τρόπο ανεβάζοντας τη διαφορά στους 14 πόντους (40-54) στα 50'' πριν από τη λήξη της δεύτερη περιόδου. Το γεγονός πως ο Παναθηναϊκός είχε μόλις ένα λάθος στο ημίχρονο δεν ήταν ικανό για να μειωθεί η απόσταση απέναντι στη Ρεάλ είχε εξαιρετικά ποσοστά ευστοχίας (54.5% στα τρίποντα, 76.5% δίποντα και 100% βολές).


Το καλό το παλικάρι – Ιωάννης Σάββας\nΈπεσαν πολλές ιδέες στο τραπέζι. Το hardware και το software υπάρχουν στο Πανεπιστήμιο από άλλες έρευνες. Το πρόβλημα ήταν ο καθετήρας. Πήραμε λοιπόν ένα ρινογαστρικό καθετήρα αλόγου, περάσαμε έναν μικρότερο καθετήρα από μέσα, ο οποίος καταλήγει μερικά εκατοστά πριν από το άκρο του εξωτερικού καθετήρα, και το «βγάλαμε» στην επιφάνειά του. Με κάποιο τρόπο όμως θα έπρεπε να καλύψουμε τα στόμια του συστήματος αερο- και υδατο-στεγώς. Κάποιος έριξε την ιδέα του προφυλακτικού. Έτσι, βαλθήκαμε να κόβουμε προφυλακτικά και να τα «ράβουμε» πάνω στον καθετήρα. Το αποτέλεσμα το βλέπετε παρακάτω. Περιττό να αναφέρω τι γινόταν από τους περιδιαβαίνοντες όση ώρα «δουλεύαμε στο project». Έχω και video, επιφυλάσσομαι να το δημοσιεύσω.\nIn vitro το σύστημα δούλευε. Έπρεπε να το δοκιμάσουμε και in vivo. Πήραμε ένα πειραματόζωο, τον Hubert*, και τού περάσαμε τον καθετήρα. Κάναμε τη σύνδεση με το καταγραφικό και δούλευε! Τα προφυλακτικά δούλεψαν ικανοποιητικά! Believe it or not! Νομίζω ότι μπορεί κάλλιστα να προστεθεί και αυτή η εφαρμογή (εκτός των άλλων ψυχαγωγικών εφαρμογών τους, όπως φούσκωμα δίκην μπαλονιών) στη λίστα των χρηστικών αξιών αυτών των πολύτιμων κατασκευασμάτων.\n* Ο Hubert είναι ένα άλογο που έχει χρησιμοποιηθεί σε πολλές πειραματικές μελέτες. Όπως λένε εδώ στο Πανεπιστήμιο «ο Hubert έχει πολλές δημοσιεύσεις».\n5 Απαντήσεις στο “Το καλό το παλικάρι”\n2 Αυγούστου 2007 στις 11:23\nΑναρωτιέμαι αν η χρήση προφυλακτικών με ραβδώσεις ή με κουκκίδες επηρεάζει τα αποτελέσματα της μέτρησης…\n2 Αυγούστου 2007 στις 11:32\nΛες αν χρησιμοποιήσουμε προφυλακτικό με επιβραδυντικό να υπάρχει “time delay” στην ανταπόκριση του καταγραφικού;\n2 Αυγούστου 2007 στις 14:58\nΥποψιάζομαι οτι αν χρησιμοποιήσουμε προφυλακτικά με ραβδώσεις ή κουκκίδες, θα αυξηθεί η ένταση των ηχητικών σημάτων που εκπέμπει το καταγραφικό..\n9 Αυγούστου 2007 στις 22:00\nΔιαβάζοντας τα παραπάνω μου κατέβηκε μια ιδέα. Θα τη χρησιμοποιήσω και θα σας πω. Πάντως όποιος θέλει την εφαρμόζει. ΝΕΡΟΜΠΟΜΠΕΣ!!!!!\nΡωτήστε τα παιδιά σας. Φυσικά για να τις προσαρμώσετε …… κατάλληλα για άλλου είδους χρήση!!!!!!!!\n4 Σεπτεμβρίου 2007 στις 19:50\nεδώ μιλάμε για post-doc έρευνα και ‘συ μας λες για νερόμπομπες με προφυλακτικά;;; αυτό το μαθαίναμε στο δημοτικό!


ΕΛΤΣΕ - ΒΑΛΕΝΘΙΑ (23/10/20, 22:00) ΣΤΟΙΧΗΜΑ - MatchMoney\nΣτα χέρια του Πέδρο Μαρτίνς πριν 5 λεπτά Γιατί το στοίχημα είναι σοβαρή υπόθεση πριν 1 ημέρα\n2 - 1 23-10-20\nΓια τον αγώνα ΕΛΤΣΕ-ΒΑΛΕΝΘΙΑ γράφει ο Παναγιώτης Τράγος Ημερομηνία: 02:02 23/10/20\n*Ντέρμπι της επαρχίας της Βαλένθια.\nΕκανε ότι χρειαζόταν για να πάρει μια νίκη χρυσάφι με 2-0 απέναντι στην Αλαβές εκτός. Ακρως αποτελεσματική στην επίθεση (δύο γκολ σε δύο σουτ στο τέρμα), με ερωτηματικά στα μετόπισθεν (επέτρεψε ευκαιρίες αλλά δεν το πλήρωσε), πήρε τη νίκη. Εχει επτά προσπάθειες στην αντίπαλη εστία σύνολο φέτος και επτά βαθμούς! Απίστευτο!\n«Το ξεκίνημά μας είναι ενθαρρυντικό αλλά το σημαντικότερο είναι τι θα ακολουθήσει. Κάθε ματς είναι τελικός. Πήραμε επτά βαθμούς απέναντι σε ομάδες ίδιων στόχων. Είναι πολύ καλό, αλλά πρέπει να συνεχίσουμε. Η Βαλένθια είναι ιστορικά καλύτερη ομάδα από εμάς αλλά δεν είναι σε καλή στιγμή. Είναι ένα πολύ σημαντικό ματς αλλά δυστυχώς δεν θα είναι ο κόσμος μας εκεί. Για εμάς κάθε παιχνίδι είναι τελικός», είπε ο Αλμιρόν.\nΕτοιμος τελικά ο στόπερ Χοσέμα (3/0) και ο θρυλικός στράικερ Νίνο (2/0), προπονήθηκαν ο βασικός δεξιός μπακ Θιφουέντες (1/0) και ο βασικός στράικερ Μπογιέ (3/1), ίσως είναι διαθέσιμοι (δεν ανακοινώθηκε αποστολή).\nΠΙΘΑΝΗ 11ΑΔΑ (4-2-3-1): Μπαδιά – Μπαραγάν, Βερδού, Κάλβο, Μίνιο – Μαρκόνε, Γκούτι – Χοσάν, Μορέντε, Φιδέλ – Πέρε Μίγια.\nΕίναι πολύ πιθανό ο Αλμιρόν να πάει με την ίδια ενδεκάδα του αγώνα με την Ελτσε, το άφησε να εννοηθεί στην χθεσινή συνέντευξη Τύπου, αλλά σαφέστατα μπορεί να υπάρξουν αλλαγές, γίνονται τέτοια «παιχνίδια».\nΣε 21 ματς ως γηπεδούχος στα ντέρμπι με την Βαλένθια στην Πριμέρα έχει 11-3-7 και γκολ 25-25.\nΟ Χάβι Γράθια είπε ότι του άρεσε η εικόνα στο ντέρμπι με τη Βιγιαρεάλ, η αλήθεια είναι πως μπορεί να δυσκόλεψε την αντίπαλό της αλλά έχασε δίκαια με 2-1 εκτός. Μεγάλη η διαφορά ποιότητας, το πάλεψε πολύ πάντως, έβαλε δύσκολα σε μια Βιγιαρεάλ με πολύ καλύτερο ρόστερ.\n«Ο Κοντογκμπιά είναι εκτός με τραυματισμό, έκανε ατομική προπόνηση. Δε νομίζω ότι έχουν παίξει ρόλο οι δηλώσεις (σ.σ. εναντίον της διοίκησης) που έκανε», είπε ο Γράθια. «Δεν ξέρω πότε θα γυρίσει, ελπίζω σύντομα», πρόσθεσε. «Ο Μάξι είχε ενοχλήσεις και πριν από τη Βιγιαρεάλ, είχε και μετά και είναι καλύτερο να μην παίξει», τόνισε για την απουσία του βασικού του στράικερ.\nΟ τεχνικός της Βαλένθια ρωτήθηκε ποιος είναι ο πραγματικός στόχος της ομάδας φέτος, αρνήθηκε να θέσει κάποιον λέγοντας πως «εγώ είμαι φιλόδοξος, θα δούμε στην πορεία της σεζόν»…\nΝοκ άουτ ο βασικός στράικερ Μάξι Γκόμες (6/3), δεν γυρίζει ο βασικός μέσος Κοντογκμπιά (5/0). Γυρίζουν ο στόπερ Μανγκαλά (1/0) και ο χαφ Εθκιέρδο (3/0).\nΠΙΘΑΝΗ 11ΑΔΑ (4-4-2): Τζάουμε – Κορέια, Παουλίστα, Ντιακαμπί, Γκαγιά – Μούσαχ, Σολέρ, Βας, Λάτο – Γκαμεϊρό, Γκιεδές.\nΔύο οι αμφιβολίες, Λάτο (μπακ) ή Τσερίσεφ αριστερά στα χαφ και Γκαμεϊρό ή Βαγιέχο στην κορυφή.\nΠέντε νίκες στα έξι τελευταία με την Ελτσε εκεί στην Πριμέρα.\nΤοπικό ντέρμπι, αμφότερες με επτά βαθμούς, αλλά άκρως διαφορετικές εντυπώσεις. Για την Ελτσε είναι πολύ μεγάλο επίτευγμα και μάλιστα με ματς απέναντι σε ομάδες ίδιων στόχων, με σταθερή εικόνα (καλή άμυνα, ευστοχία σε λίγες επιθέσεις μπροστά). Για τη Βαλένθια με το ρόστερ που έχει πλέον δεν το λες και μεγάλη αποτυχία έστω κι αν λόγω ονόματος είναι. Τεράστιες οι απουσίες Κοντογκμπιά και Μάξι, δεν υπάρχουν και πολλές επιλογές, η Ελτσε θα πάει στο κλασικό της στυλ, κλειστά, αντεπιθέσεις, η Βαλένθια ουδείς ξέρει τι μπορεί πλέον να βγάλει στο τερέν. Παλεύει, αλλά… Το σετ είναι λάθος, είναι βάσει ονομάτων και όχι βάσει εικόνας στο τερέν. Αδικείται κατάφορα η Ελτσε, αλλά ομάδα που επιτίθεται ελάχιστα δεν μπορείς να την παίξεις καρφί. Εχει νόημα το +0,25 ασιατικό της Ελτσε στο 1,89 (Stoiximan).\nΕδώ είναι λίγο μπέρδεμα. Η Ελτσε σουτάρει λίγο και σκοράρει με πολύ μεγάλη ευστοχία αλλά η βάση του παιχνιδιού της είναι η άμυνα. Η Βαλένθια είναι ότι… τύχει σε κάθε ματς από πλευράς ρυθμού και παιχνιδιού. Προς το Under 2,5 στο 1,64 (Pamestoixima) αλλά δίχως ενδιαφέρον, εύκολα μπορεί να χαλάσει, ντέρμπι είναι.\nΤρία γκολ έχει βάλει η Ελτσε στο πρωτάθλημα, που να ψάξεις εκεί σκόρερ. Από την άλλη, λείπει ο Μάξι Γκόμες στη Βαλένθια και δεν ξέρω καν αν θα βάλουν γκολ οι «νυχτερίδες». Πάσο.\nΑ' ΙΣΠΑΝΙΑΣ 2010/2011 - 2011/2012 - 2012/2013 - 2013/2014 2 - 1 2014/2015 0 - 4 2015/2016 - 2016/2017 - 2017/2018 - 2018/2019 - 2019/2020 -\n1 Σοσιεδάδ 7 14 4 2 1 14 - 3 2 1 1 7 - 2 2 1 0 7 - 1 INHNNN\n2 Ρεάλ 6 13 4 1 1 9 - 4 1 0 1 1 - 1 3 1 0 8 - 3 INNNHN\n3 Γρανάδα 6 13 4 1 1 8 - 8 3 0 0 5 - 1 1 1 1 3 - 7 NNHINN\n4 Βιγιαρεάλ 7 12 3 3 1 8 - 8 3 1 0 8 - 4 0 2 1 0 - 4 NHNINI\n5 Ατλέτικο 5 11 3 2 0 10 - 1 2 1 0 8 - 1 1 1 0 2 - 0 NIINN\n6 Κάδιθ 7 11 3 2 2 6 - 6 0 2 2 2 - 6 3 0 0 4 - 0 NHNINI\n7 Οσασούνα 6 10 3 1 2 6 - 4 2 0 1 4 - 3 1 1 1 2 - 1 NHHNIN\n8 Έλτσε 5 10 3 1 1 5 - 4 1 1 1 2 - 4 2 0 0 3 - 0 HNINN\n9 Χετάφε 6 10 3 1 2 5 - 4 3 0 1 5 - 1 0 1 1 0 - 3 NINHNH\n10 Μπέτις 7 9 3 0 4 7 - 11 1 0 2 4 - 6 2 0 2 3 - 5 NHHNHH\n11 Εϊμπαρ 7 8 2 2 3 5 - 6 0 2 2 1 - 3 2 0 1 4 - 3 HHHNIN\n12 Μπαρτσελόνα 5 7 2 1 2 9 - 5 1 1 1 6 - 4 1 0 1 3 - 1 NNIHH\n13 Σεβίλλη 5 7 2 1 2 5 - 4 1 0 1 1 - 1 1 1 1 4 - 3 NNIHH\n14 Βαλένθια 7 7 2 1 4 9 - 11 1 1 1 5 - 5 1 0 3 4 - 6 HINHHH\n15 Αλαβές 7 7 2 1 4 5 - 8 1 1 2 1 - 3 1 0 2 4 - 5 HIHNHN\n16 Αθλ. Μπιλμπάο 6 6 2 0 4 4 - 6 1 0 1 2 - 1 1 0 3 2 - 5 HNHHNH\n17 Θέλτα 7 6 1 3 3 4 - 10 1 0 2 2 - 6 0 3 1 2 - 4 NIHHHI\n18 Ουέσκα 7 5 0 5 2 5 - 10 0 2 1 2 - 4 0 3 1 3 - 6 HIIIIH\n19 Λεβάντε 6 4 1 1 4 6 - 11 0 1 1 1 - 3 1 0 3 5 - 8 HNHHHI\n20 Βαγιαδολίδ 7 3 0 3 4 5 - 11 0 2 2 3 - 6 0 1 2 2 - 5 HIHHIH\nΣοσιεδάδ 2 4 1 0 3 3 1 2 2 0 1 1 1 3 4 6 1 2 5\nΡεάλ 3 1 2 0 1 3 2 0 1 1 1 2 1 4 2 4 2 2 4\nΓρανάδα 2 3 0 1 2 3 1 0 3 0 2 0 1 4 2 5 1 3 3\nΒιγιαρεάλ 2 3 2 0 1 4 2 1 2 1 0 2 1 3 4 5 2 4 3\nΑτλέτικο 2 2 0 1 2 3 0 1 2 0 1 1 0 4 1 4 1 1 4\nΚάδιθ 3 3 1 0 2 3 2 0 2 2 2 1 0 6 1 6 1 2 5\nΟσασούνα 3 2 1 0 2 4 0 1 2 0 1 2 0 5 1 5 1 1 5\nΧετάφε 4 2 0 0 1 3 2 1 2 1 0 1 1 4 2 6 0 0 6\nΈλτσε 2 3 0 0 3 2 0 1 2 0 2 0 0 3 2 5 0 1 4\nΜπέτις 1 5 1 0 3 2 2 2 0 1 1 2 1 4 3 6 1 1 6\nΕϊμπαρ 4 3 0 0 1 4 2 0 2 2 1 2 0 4 3 7 0 3 4\nΜπαρτσελόνα 1 2 2 0 2 3 0 1 2 0 1 1 0 2 3 3 2 2 3\nΣεβίλλη 3 1 1 0 0 4 1 0 1 1 0 3 0 4 1 4 1 2 3\nΒαλένθια 1 5 1 0 1 3 3 1 1 1 0 2 2 3 4 6 1 5 2\nΑλαβές 3 3 1 0 0 5 2 0 3 1 0 2 1 5 2 6 1 2 5\nΑθλ. Μπιλμπάο 3 3 0 0 1 5 0 0 2 0 1 3 0 5 1 6 0 1 5\nΘέλτα 1 6 0 0 2 2 3 1 0 2 1 2 1 5 2 7 0 3 4\nΟυέσκα 2 3 2 0 1 2 4 0 1 2 1 1 2 5 2 5 2 4 3\nΛεβάντε 1 3 2 0 0 5 1 0 1 1 0 4 0 4 2 4 2 3 3\nΒαγιαδολίδ 1 5 1 0 2 3 2 1 2 1 1 1 1 5 2 6 1 4 3\nΕΪΜΠΑΡ - ΚΑΔΙΘ\nΟΣΑΣΟΥΝΑ - ΑΤΛΕΤΙΚΟ


ΕΘΝΙΚΟ FORUM: Α. Πανούτσος: Περιπολικά ταξί ακτιβιστών και πανεπιστήμια φρούρια αντιεξουσιαστών\nΑ. Πανούτσος: Περιπολικά ταξί ακτιβιστών και πανεπιστήμια φρούρια αντιεξουσιαστών\nΑνάμεσα στις ιερές αγελάδες της μεταπολίτευσης περιλαμβάνεται και το ακαδημαϊκό άσυλο. Στο κακογραμμένο λήμμα της Wikipedia το ακαδημαϊκό άσυλο αναφέρεται σαν «κάτι που χαρακτηρίζει την ακαδημαϊκή ελευθερία στην έρευνα και διδασκαλία, καθώς και την ελεύθερη έκφραση και διακίνηση των ιδεών μέσα στους πανεπιστημιακούς χώρους...\nσε χώρους που καθορίζονται από τη Σύγκλητο για τα Πανεπιστήμια και την Συνέλευση για τα ΤΕΙ, στους οποίους απαγορεύεται κάθε επέμβαση, εκτός αν έχει δοθεί άδεια από τις πανεπιστημιακές αρχές ή τελούνται αυτόφωρα κακουργήματα ή αυτόφωρα εγκλήματα κατά της ζωής». Η γελοιότητα είναι προφανής, αφού η σύγκλητος ή η αστυνομία θα πρέπει να αποφασίζουν για την βαρύτητα του αδικήματος. Η υποκρισία είναι όμως προφανέστερη.\nΤο university freedom of thought & research που υπάρχει παγκοσμίως για να προστατεύει τα πανεπιστήμια από τις κρατικές παρεμβάσεις στις αναζητήσεις τους δεν έχει καμία σχέση με το medieval ecclesiastical sanctum, που είναι αυτό που στην Ελλάδα προβάλλεται σαν πανεπιστημιακό άσυλο. Ένας χώρος όχι ελευθερίας της έρευνας αλλά ασυλίας από τον νόμο. Όπως είναι το Πολυτεχνείο στην Πατησίων, όπου οι έρευνες του περιορίζονται στην καύση των τρόλεϊ. Το ακαδημαϊκό «άσυλο» στην Ελλάδα είναι υποκρισία. Ένα μεταπολιτευτικό τερατούργημα που για να ικανοποιήσει τις αριστερές νεολαίες τους εκχώρησε τους ακαδημαϊκούς χώρους σαν ανεξάρτητα κράτη. Ανεξαρτήτως κατεύθυνσης και επιπέδου. Ακόμα και στην τεχνική εκπαίδευση, σαν τα ΤΕΙ ιχθυοκαλλιέργειας Αιτωλοακαρνανίας να πρέπει να προστατευθούν από τις κρατικές παρεμβάσεις στις έρευνες τους για καλύτερο αυγοτάραχο.\nΈχοντας σπουδάσει στη Βρετανία ο υπουργός Παιδείας Κώστας Γαβρόγλου είναι αδύνατον να μην γνωρίζει ότι πουθενά στην Ευρώπη δεν υπάρχει το ακαδημαϊκό άσυλο που περιγράφει ο νόμος του. Το ίδιο ισχύει και για τον Γιουκλίντ Τσακαλώτο που τάχθηκε υπέρ των καταλήψεων, όταν από το Saint Paul που πήγε δημοτικό μέχρι την Οξφόρδη και το Κεντ που πήγε Πανεπιστήμιο δεν πρέπει να μετείχε ούτε σε μία.\nΜε τον Τόσκα στα Εξάρχεια, τον Κοντονή στις δηλώσεις για την Ηριάνα και τον Βούτση σαν κέντρο ταξί του Ρουβίκωνα, ο ΣΥΡΙΖΑ χτίζει το επαναστατικό προφίλ του για τις δύσκολες μέρες της αντιπολίτευσης. Για χάρη του προφίλ τα περιπολικά θα γίνουν ταξί ακτιβιστών και τα πανεπιστήμια φρούρια αντιεξουσιαστών. Με το νομοσχέδιο για την Παιδεία ο ΣΥΡΙΖΑ επενδύει στο μέλλον. Στο δικό του.


Επιστολή αναγνώστη για τα προβλήματα στην ακτοπλοϊκή σύνδεση του νησιού | Chios News\nΑρχική Απόψεις Aρθρα Επιστολή αναγνώστη για τα προβλήματα στην ακτοπλοϊκή σύνδεση του νησιού\nΕπιστολή αναγνώστη για τα προβλήματα στην ακτοπλοϊκή σύνδεση του νησιού\nΤο σοβαρό θέμα που αντιμετωπίζουν οι ταξιδιώτες που θέλουν να επισκεφθούν το νησί με το μη προγραμματισμό ακτοπλοϊκών δρομολογίων, θέτει αναγνώστης μας.\nΟ κ. Ισίδωρος Καραμαούνας τονίζει ότι μόλις στις 13 Ιουνίου η ΝΕΛ δεν μπορούσε να του απαντήσει για το τι δρομολόγια υπάρχουν μετά τις 21 Ιουνίου (!) και αναρωτιέται πως είναι δυνατόν να προγραμματίσει ειδικά ένας που δεν έχει σπίτι στη Χίο, διακοπές στο νησί μας.\nΗ επιστολή που λάβαμε μέσω ηλεκτρονικού ταχυδρομείου είναι τα εξής:\n“Αγαπητοι φιλοι και συμπατριωτες.\nΕιμαστε απο τους παρα πολλους Χιωτες που κατοικουμε στην Αθηνα λογω επαγγελματικων υποχρεωσεων και περιμενουμε την καθε αφορμη και ευκαιρια να επιστρεψουμε στη Χιο για να δουμε τους δικους μας ανθρωπους και να μυρισουμε την ξεγνιασα και ανεμελια των διακοπων μας στο νησι και τον τοπο που μεγαλωσαμε.\nΝα δουμε φιλους και να περασουμε καποιες μερες κοντα στη θαλασσα που μας λειπει. Κοντα στις γευσεις, μυρωδιες και εικονες που αναπωλουν οι αισθησεις μας.\nΤο καλοκαιρι ηρθε, και η πικρη διαπιστωση που βασανιζει τον τοπο μας χρονια τωρα ερχεται στο προσκηνιο.\nΣημερα 13 Ιουνιου και η ναυτιλιακη εταιρια Λεσβου δεν εχει προγραμματισει τα δρομολογια των πλοιων της για μετα τις 21/6.\nΔηλαδη δεν μπορει κανεις να προγραματισει τις διακοπες του στο νησι μας. Και καλα εμεις, που εχουμε ενα σπιτι ενα συγγενη ενα φιλο βρε αδερφε που μας περιμενει. Τι γινετε με το κοσμο που προσκαλουμε να ερθει στο τοπο μας, να γνωρισει τις ομορφιες του ωστε να αναπτυχθει τουριστικα το νησι μας. Ποιος μπορει να κλεισει ξενοδοχεια και δωματια?\nΜε αλλα λογια πού θα προτιμησει να προγραμματισει τις διακοπες του? Στη Χιο που δεν ξερει πότε και με τι θα παει? Αν θα βρει θεση και τι ωρα θα φθασει? Φυσικα οχι. Θα παει καπου αλλου να κατωχυρωσει το λιγο χρονο που εχει για να ξεκουραστει.\nΦυσικα στη ΝΕΛ δεν ξερει κανενας τιποτα εβδομαδες τωρα. Ας παρακαλεσει λοιπον καποιος αυτους τους κυριους να μας δωσουν και εμας καποιες ημερομηνιες, καποια ονομοτα πλοιων και καποιες ωρες αφιξεων και αναχωρησεων μηπως και καταφερουμε να ερθουμε στη Χιο και να πεισουμε αυτους που ενδιαφερονται για το νησι μας οτι θα περασουν καλα.\nΚαι μετα εχουν παραπονα οι τουριστικοι παραγοντες της τοπικης κοινωνιας οτι ο τουρισμος δεν ερχεται στη Χιο. Και πως να ερθει δηλαδη? Με τι? Και τι ωρα? Και απο που?\nΠροκαλω και παρακαλω να μας δωσει καποιος μια απαντηση και να δικαιολογηθει στους ταξιδιωτες γιατι δεν υπαρχουν τα δρομολογια των πλοιων για το νησι μας.\nΑλλα δυστυχως υπαρχουν μονο αυτοι…… Κανενας αλλος…..\nΑς κοιταξει καποιος τι ισχυει στις αερογραμμες. Μεχρι πριν λιγο καιρο ξεραμε μονο την Ολυμπιακη. Και μονο αυτη ηξερε, πριν λιγα χρονια, αν θα παμε και τι ωρα θα φυγουμε. Τωρα ομως με την Aegean τα πραγματα εχουν αλλαξει. Μηπως δεν ειναι καλυτερο το service?, Μηπως τα δρομολογια ειναι στην ωρα τους? Μεχρι και δωρεαν εισiτηρια προσφερουν σε περιπτωση καθυστερησης. Για να μη μιλησουμε για τις τιμες, Αθηνα Χιο με επιστροφη μεσω internet Euro 112.00. Χρονος ταξιδιου με επιστροφη 80 λεπτα και οχι 20 ωρες. Δυστυχως το αυτοκινητο σε δεσμευει.\nΑυτος ειναι ο προβληματισμος μου φιλοι μου.\nΙσιδωρος Γ Καραμαουνας”.


Όριον μηνιαίο περιοδικό: Πάνος Καμμένος: "Καλώ τον Τσίπρα να παραιτηθούμε για να πάμε σε εκλογές"\nλογαριασμό της εφημερίδας «Παραπολιτικά» και δίνει προβάδισμα του ΣΥΡΙΖΑ (23,8%) έναντι της ΝΔ (22,7%).\nΣτο ερώτημα, δε, ποιος είναι καταλληλότερος για πρωθυπουργός, οι ερωτηθέντες απαντούν σε ποσοστό 45,5% ο Αντώνης Σαμαράς και σε ποσοστό 29,9% ο Αλέξης Τσίπρας. Εφ' όσον λοιπόν ο ΣΥΡΙΖΑ είναι πρώτος και μπορεί με "αντιμνημονιακές συμμαχίες" να σχηματίσει κυβέρνηση, λογικό είναι να επιθυμεί εκλογές αφού, όπως δηλώνει, "η κυβέρνηση της εσωτερικής τρόικας οδηγεί τον λαό και τη χώρα στην εξαθλίωση".\nΑνώνυμος 22 Οκτωβρίου 2012 - 1:32 π.μ.\nΛ Ε Φ Τ Α Υ Π Α Ρ Χ Ο Υ Ν ! Έλεγε ο Πανανδρέου και γελούσαν οι ΚΛΕΦΤΕΣ\nΤώρα αφήνουμε να παραγραφούν 187 offshore κλεφτοφωλιές;\nΚΑΛΑ ΡΕ Γιώργο! Δεν ήξερες ότι άμα αποκαλύψεις τα ΛΑΜΟΓΙΑ θα σε φάνε;\nΔΕΝ ήξερες ότι η Αργολίδα είναι το χρυσάφι της Πελοποννήσου και εκεί ήταν οι πρώτοι ΚΟΤΖΑΜΠΑΣΗΔΕΣ που κατάκλεψαν όλα τα δάνεια που πήραμε σαν Ελληνικό κράτος ;\nΌΤΙ η Αργολίδα είναι...ΓΑΛΑΖΟΜΑΥΡΗ και οι αγρότες κυκλοφορούν με ..ΦΕΡΡΑΡΙ ;\nΔΕΝ είπες τίποτε στο..ΔΙΩΤΗ γιατί είναι "δικά μας" παιδιά; Ηταν ανάγκη να του πείς ΟΛΑ ΣΤΟ ΦΩΣ;\nΕΜ ! ΓΙ ΑΥΤΟ ΣΕ ..ΦΑΓΑΝΕ ΟΛΟΙ ΜΑΖΙ!\nΓΙ ΑΥΤΟ δεν ΤΟΥΣ.."εκανε" ούτε ο ΚΑΠΕΛΕΡΗΣ!!! ούτε ο Ο ΔΙΩΤΗΣ;;;;;;;;\nΕιναι και Καλαματιανοι στο ..κολπο GROSSO; Είναι και Κορίνθιοι; Είναι και Αθηναίοι;\nΜόνο ο Απόστολος Παύλος χρειάζεται τώρα να τους "ευλογήσει" σε ..καλή μεριά !


Μουζάλας μετά την συνάντηση με Τσίπρα: Ψυχραιμία, δεν αυξήθηκαν οι προσφυγικές ροές-Μέτρα αποσυμφόρησης των νησιών | Politikanet.gr\nΜουζάλας μετά την συνάντηση με Τσίπρα: Ψυχραιμία, δεν αυξήθηκαν οι προσφυγικές ροές-Μέτρα αποσυμφόρησης των νησιών\nΕκκληση για ψυχραιμία έκανε αμέσως μετά την συνάντησή του με τον πρωθυουργό Αλέξη Τσίπρα, ο αναπληρωτής υπουργός μεταναστευτικής πολιτικής Γ. Μουζάλας, ο οποίος τόνισε ότι δεν έχουν αυξηθεί οι προσφυγικές ροές από τη Τουρκία.\nΟ κ. Μουζάλας αναγνώρισε πάντως ότι υπάρχει πρόβλημα εγκλωβισμού των προσφύγων στα νησιά(Χίο, Μυτιλήνη, Σάμο), και εξήγγειλε μέτρα αποσυμφόρησης, όπως η μεταφορά των «κακοποιών στοιχείων» σε ειδικά κέντρα κράτησης στην Αθήνα καθώς και όσων προσφύγων κρίθηκε ότι δεν πρέπει να επιστραφούν στην Τουρκία.\nΑναλυτικά οι δηλώσεις του κ. Μουζάλα:\nΟ Αναπληρωτής Υπνουργός κ. Ι. Μουζάλας έκανε την ακόλουθη δήλωση μετά την συνάντηση με τον Πρωθυπουργό:\n«Είχαμε μία συνάντηση με τον Πρωθυπουργό, όπου τον ενημέρωσα για τα καινούρια ζητήματα στο Προσφυγικό. Ήτανε μία συνάντηση επειδή ο Πρωθυπουργός ήταν εδώ, στα πλαίσια των τακτικών μας συναντήσεων. Επομένως δεν ήταν αυτή η φοβερή, μυστική σύσκεψη, που τόσο καιρό αναφέρουν οι εφημερίδες και τα κανάλια. Ας δούμε όμως την ουσία των προβλημάτων.\nΤο πρώτο είναι ότι σε αντίθεση με αυτά που γράφονται συνέχεια, επιβεβαιώνουμε ότι οι ροές δεν έχουν αυξηθεί έτσι ώστε να θεωρήσει κανείς ότι από την πλευρά της Τουρκίας έχει καταπατηθεί η συμφωνία. Έχουμε ένα μέσο όρο 80 με 100 άτομα την ημέρα. Από την αρχή της συμφωνίας ο μέσος όρος ήταν αυτός περίπου. Εχθές είχαμε μόνο 165. Άρα για να μιλάει κάποιος για αύξηση των ροών και κατάπτωση της συμφωνίας, είναι λάθος και δημιουργεί έναν πανικό που δεν μας χρειάζεται.\nΑυτό το οποίο μας χρειάζεται είναι η καθημερινή επιβεβαίωση ότι η συμφωνία Ευρώπης- Τουρκίας, ισχύει. Για αυτό παλεύουμε, για αυτό πιέζουμε και την Ευρώπη και την Τουρκία. Αυτό που θέλω να τονίσω είναι ότι όταν με 100 την ημέρα μας πιάνει τέτοιος πανικός, σημαίνει ότι η συμφωνία με την Τουρκία ήταν μια πολύ καλή συμφωνία, παρ ότι χλευαστήκαμε όταν ήρθαμε με αυτή τη συμφωνία. Και σημαίνει ότι έχουμε κάνει καλά τη δουλειά μας και δεν εννοώ μόνο σαν κυβέρνηση. Εννοώ και σαν Έλληνες, ώστε έχουμε ήδη ξεχάσει ότι πέρυσι τέτοια εποχή, ο μέσος, καθημερινός όρος των αφίξεων ήταν 5000- 8000 άνθρωποι την ημέρα.\nΠαρακαλώ πολύ για ψυχραιμία και ηρεμία.\nΕπαναλαμβάνω και λέω: είναι ψευδή η αύξηση ροών από την Τουρκία. Εάν χθες ήταν 90 και σήμερα 100, μπορεί κανείς να μιλήσει για μία αύξηση 10%, αλλά θα πει ψέματα με έναν άλλον τρόπο.\nΑυτό το οποίο έχει δημιουργήσει η συμφωνία, είναι ότι έχει δημιουργήσει μία συμφόρηση στα νησιά. Αυτό δυσκολεύει τη ζωή των προσφύγων και μεταναστών και δυσκολεύει κυρίως τη ζωή των κατοίκων των νησιών.\nΤέτοια φαινόμενα έχουν μία ιδιαίτερη ένταση στη Χίο, στη Σάμο και στη Μυτιλήνη.\nΈχουμε ξεκινήσει από την προηγούμενη εβδομάδα να παίρνουμε μέτρα ώστε να βελτιωθούν οι συνθήκες σε αυτά τα νησιά και τα μέτρα αυτά είναι:\nΗ μεταφορά στην Αθήνα, σε προ-αναχωρησιακά κέντρα υπό κράτηση όλων των κακοποιών στοιχείων. Αυτοί δηλαδή που σπάνε, καίνε, καταστρέφουν τα κοντέϊνερ, τσακώνονται μεταξύ τους, δημιουργούν προβλήματα στον πληθυσμό με την συμπεριφορά τους.\nΑυτό θα είναι μία ανακούφιση και θα είναι επίσης και ένα μήνυμα. Ότι θα πρέπει οι μετανάστες και οι πρόσφυγες να σεβαστούν τους νόμους της χώρας μας με τον ίδιο ακριβώς τρόπο που οι νόμοι της χώρας μας και εμείς σεβαστήκαμε την ιδιαίτερη κατάσταση τους και θα συνεχίσουμε να το κάνουμε.\nΤο δεύτερο είναι ότι στα νησιά υπάρχει ένας αριθμός ανθρώπων που κρίθηκαν από τις επιτροπές ασύλου και προσφύγων, και αυτοί δεν θα είναι επιστρέψιμοι στην Τουρκία. Αυτοί θα μεταφερθούν σε καινούρια camp που φτιάχνουμε στην ενδοχώρα. Αυτό αυτόματα θα φέρει μία ανακούφιση στα νησιά.\nΠήρε εντολή ο υπουργός Προστασίας του Πολίτη-και με την ευαισθησία που έχει πάντα δεν αμφιβάλλω ότι θα το κάνει-να αυξήσει την αστυνόμευση στα νησιά αυτά και να στείλει και το μήνυμα ότι καυγάδες, φασαρίες και άλλα τέτοια πράγματα όταν φιλοξενούνται στα νησιά, δεν μπορούμε να τα δεχτούμε.\nΚαι το τελευταίο είναι ότι οι επιτροπές ασύλου και οι επιτροπές προσφύγων συνεχίζουν να λειτουργούν. Οργανώνουμε μετά τον 15Αύγουστο να αυξήσουμε τη λειτουργικότητά τους και ελπίζουμε τελειώνοντας ο μήνας να έχουμε πλέον μία ομαλή ροή επιστροφών στην Τουρκία.\nΕπομένως, έκκληση στα νησιά, καταλαβαίνουμε ότι υπάρχει μία δυσκολία, προσπαθούμε για την αποσυμφόρηση. Εάν τα πράγματα κυλήσουν ομαλά τέλος του μήνα θα έχουμε ομαλή ροή επιστροφών και τα νησιά θα αποσυμφορηθούν από τις ροές προς την Τουρκία.\nΌπως σας είπα προηγουμένως εμείς έχουμε μία συμφωνία Ευρώπης- Τουρκίας. Η πολιτική μας είναι ότι πιέζουμε και την Ευρώπη να υλοποιήσει τις δεσμεύσεις της και η Τουρκία να υλοποιήσει τις δικές της. Οτιδήποτε άλλο σε αυτή τη φάση δεν θα μπορούσε να οδηγήσει στην επίτευξη του σκοπού μας που είναι η συνέχιση της συμφωνίας.\nΕάν δεν είχαμε τη συμφωνία, τις 150 μέρες που υπάρχει η συμφωνία, θα είχαμε με τον μικρότερο υπολογισμό 200.000 άτομα plus πρόσφυγες και μετανάστες στην Ελλάδα. Ο σκοπός είναι, να πιέζουμε- και δεν το λέω αυτό εχθρικά, το λέω φιλικά- συμμαχικά- και την Ευρώπη και την Τουρκία. Να αναλάβει ο καθένας την ευθύνη που έχει».


Cine Grand (Fremont, Καλιφόρνια) - Κριτικές - TripAdvisor\nFremont: Ξενοδοχεία 3αστέρων\nΞενοδοχεία κοντά σε: Way.com\nCine Grand, Fremont - Κριτικές\nΝο 9 από 10 Παιχνίδια και διασκέδαση - Fremont\nEdit 39160 Paseo Padre Pkwy, Fremont, CA 94838\nΠραγματικά ωραίο κινηματογράφος - άνετα καθίσματα που μπορούν να επιλεγούν κατά τη στιγμή της ηλεκτρονικής αγοράς\nΑυτό είναι ένα πραγματικά ωραίο θέατρο - τα καθίσματα είναι άνετα και το καλύτερο είναι ότι όταν αγοράζετε τα εισιτήρια στο διαδίκτυο, μπορείτε να επιλέξετε τα καθίσματα και έτσι ώστε να αποφευχθεί η μακρά ενοποιούν συστήματα πριν από την έναρξη της ταινίας.\nCine grand είναι ένα ωραίο θέατρο στο Fremont και έχει πολύ άνετα καθίσματα. Συνολικά, ήταν μια καλή εμπειρία.\nΘέατρο Νίκαιας με άνετα καθίσματα\nΑυτό το θέατρο έχει πολλές οθόνες παίζοντας διάφορες ταινίες. Τα καθίσματα ειδικά είναι πολύ άνετα. Ήταν μια καλή εμπειρία.\nΚαλό μέρος για να δείτε μια ταινία - GrND συνεχούς αναπαραγωγής διαδοχικών εικόνων\nΜας αρέσει Cine Grand υπάρχουν επτά κινηματογραφικές αίθουσες. Εάν θέλει κανείς να παρακολουθήσετε μια ινδική περιφερειακή ταινία ή άλλων ταινιών, είναι ένα καλό μέρος για να επισκεφθείτε. Τα καθίσματα είναι άνετη πολυθρόνα καθίσματα.\nΔείτε και τα 19 κοντινά ξενοδοχείαΔείτε και τα 583 κοντινά εστιατόριαΔείτε και τα 49 κοντινά αξιοθέατα\nΛάβετε γρήγορα απαντήσεις από το προσωπικό του Cine Grand και από προηγούμενους επισκέπτες.


Ο ΣΤΕΝΟΣ ΔΡΟΜΟΣ ΠΡΟΣ ΤΑ ΒΑΘΗ ΤΟΥ ΒΟΡΡΑ: Matsuo Bashõ: metabook: Μεταχειρισμένα βιβλία\nΤο μικρό αυτό έργο είναι απλό και κομψό. Περιλαμβάνει πρόζα ρωμαλέα, στιβαρή, δύναμη και σφρίγος αρσενικό, και ύφος λεπταίσθητο, εκλεπτυσμένο, κομψότητα και χάρη θηλυκή. Καθώς διαβάζω το Όκου νο Χοσόμιτσι (Ο στενός δρόμος προς τα βάθη του Βορρά), μερικές φορές σηκώνομαι ξαφνικά όρθιος και χειροκροτώ, κι άλλες φορές σκύβω ταπεινά το κεφάλι βαθιά συγκινημένος. Άλλοτε ανυπομονώ να βάλω κι εγώ το ψάθινο αδιάβροχό μου και να ξεκινήσω ένα παρόμοιο ταξίδι, κι άλλοτε είμαι ευχαριστημένος να κάθομαι ακίνητος και να φαντάζομαι τα μαγευτικά τοπία της διαδρομής να περνούν μπρος απ’ τα μάτια μου. Τέτοιας ομορφιάς εντυπώσεις και συναισθήματα αποθησαύρισε το πινέλο του σ’ αυτό το βιβλίο, εφάμιλλα των πολύτιμων λίθων που λέγεται ότι γίνονται από τα δάκρυα που χύνουν οι γοργόνες (Κότζιν). Τί ταξίδι, και τί ταλέντο ο άνδρας που το έζησε ! Τί κρίμα μόνο που αυτός ο μεγάλος άνδρας γίνεται τώρα πολύ αδύναμος και λευκή πάχνη μαζεύεται πάνω στα φρύδια του.\n– ΣΟΡΙΟΥ, Αρχές καλοκαιριού Γκένροκου 7 ( Απρίλιος 1694 )\nO ΣΤΕΝOΣ ΔΡΟΜΟΣ ΠΡOΣ ΤA ΒΑΘΗ ΤΟY ΒΟΡΡA (Όκου νο Χοσόμιτσι), το τελευταίο και αριστοτεχνικότερο έργο του κορυφαίου Ιάπωνα ποιητή Ματσούο Μπασό (1644-1694), θεωρείται ένα από τα αριστουργήματα της κλασικής ιαπωνικής λογοτεχνίας. Πρόκειται για ταξιδιωτικό ημερολόγιο γραμμένο στο πνεύμα του χαϊκάι, στο οποίο πρόζα και ποίηση συνυφαίνονται αρμονικά σε ενιαίο ποιητικό σύνολο, ανανεώνοντας την παραδοσιακή ταξιδιωτική λογοτεχνία. Θέμα του είναι το μεγάλο, διάρκειας πέντε μηνών, ταξίδι που έκανε ο Μπασό, το τελευταίο από μια σειρά ταξίδια του στην ιαπωνική ενδοχώρα τα ύστερα δέκα χρόνια της ζωής του.\nΟ Μπασό, καταξιωμένος δάσκαλος του χαϊκάι, ξεκίνησε, σε ώριμη ηλικία και με εξασθενημένη υγεία, την άνοιξη του 1689 από την πρωτεύουσα Εντό (Τόκυο) μαζί με τον μαθητή του Σόρα για το πιο μακρινό και επίπονο ταξίδι στις σχεδόν ανεξερεύνητες επαρχίες του ιαπωνικού Βορρά και στη δυτική ακτή της Ιαπωνικής Θάλασσας. Το ταξίδι αυτό, ποιητικό και με βαθύ πνευματικό περιεχόμενο, εμπεριέχει την αναζήτηση του παρελθόντος και τη σύνδεση μαζί του, μέσω της επίσκεψης σε μέρη που ύμνησαν παλιοί δάσκαλοι και ποιητές. Ωστόσο ο ταξιδευτής-ποιητής του Όκου νο Χοσόμιτσι δεν αναζητά απλώς τα ίχνη της τέχνης των παλιών・ αναζητά εκείνο που και οι παλιοί αναζητούσαν, την «αλήθεια της ποιητικής τέχνης», καθώς και τη διαμόρφωση μιας νέας ποιητικής του χαϊκάι, έτσι που να είναι ταυτόχρονα ποίηση ορθόδοξη και ανορθόδοξη, παλιά και νέα, σταθερή και συνεχώς μεταβαλλόμενη, να στηρίζεται στις κλασικές αξίες και να εμπλέκεται με το απλό και καθημερινό. Γι’ αυτό άλλωστε ταξιδεύοντας θα ανανεώσει τη λογοτεχνική μνήμη, θα επαναχαρτογραφήσει το τοπίο και θα επαναπροσδιορίσει την ίδια την έννοια του ταξιδιού και την ποιητική του ουσία. Το Όκου νο Χοσόμιτσι διαμορφώνει μια νέα αντίληψη για το ταξίδι ως πρωταρχικό στοιχείο της ανθρώπινης ύπαρξης, σύμφωνα με την οποία «ζωή είναι το ταξίδι, το ταξίδι είναι σπίτι».\nΟ Μπασό ολοκλήρωσε το έργο λίγο πριν το θάνατό του, ύστερα από αλλεπάλληλες διορθώσεις και επιμέλεια τεσσάρων ετών. Στόχος του ήταν να εξασφαλίσει ενότητα, βάθος και ουσία μέσω της πυκνότητας και των πολλαπλών εναλλαγών στο ύφος, στη γλώσσα και στο περιεχόμενο, διαμορφώνοντας ένα συγκεκριμένο ποιητικό και ταξιδιωτικό πρότυπο για τους μαθητές του και τη μελλοντική προοπτική του χαϊκάι.\nΟ ΜΑΤΣΟΥΟ ΚΙΝΣΑΚΟΥ (ΜΠΑΣΟ) είναι από τους σημαντικότερους ανανεωτές της ιαπωνικής ποιητικής παράδοσης. Γεννήθηκε το 1644 στο Ουενό της επαρχίας Ίγα, γόνος φτωχής οικογένειας σαμουράι, και σε ηλικία εικοσιεννέα ετών μετακόμισε στο Εντό (σημερινό Τόκυο), όπου καθιερώθηκε ως δάσκαλος του χαϊκάι νο ρένγκα η χαϊκάι (συλλογικά, πνευματώδη, συνεχόμενα στιχουργήματα), δημιουργώντας κύκλο μαθητών και πατρόνων, που θα αποτελέσουν αργότερα τη Σχολή Μπασό. Παράλληλα, μελέτησε και ασκήθηκε στον βουδισμό Ζεν. Στο απόγειο της φήμης του, το 1680, αποτραβήχτηκε σε μια καλύβα στα περίχωρα του Εντό, διάγοντας ασκητικό βίο, και αφοσιώθηκε στο χαϊκάι, καθιερώνοντας σταδιακά το προσωπικό του ύφος. Εκδόθηκαν συνολικά Επτά Ανθολογίες της Σχολής Μπασό.\nΟ ποιητής προσέδωσε στο χαϊκάι αισθητική λεπτότητα, κομψότητα, πνευματικό βάθος και ευαισθησία, διατηρώντας ταυτόχρονα το χιούμορ, την παιγνιώδη διάθεση και τη σχέση του με τον κόσμο της καθημερινότητας. Στο έργο του συνυφαίνονται η βαθιά γνώση και συνέχεια της κλασικής παράδοσης με την αντισυμβατική διάθεση και την αναζήτηση μιας συνεχώς νέας προοπτικής. Ανέδειξε την ποιητική αυτονομία του αρχικού δεκαεπτασύλλαβου στίχου των συνθέσεων ρένγκα (γνωστού σήμερα ως χάικου) και υπήρξε ο πρώτος μεγάλος συγγραφέας σύντομων κειμένων που συνδυάζουν ποίηση και πρόζα (χάιμπουν). Χωρίς σπίτι και υλικές εξαρτήσεις, περιηγήθηκε τα τελευταία δέκα χρόνια της ζωής του στις πιο απόμακρες επαρχίες της Ιαπωνίας σε μια πνευματική και ποιητική αναζήτηση, διαδίδοντας παράλληλα τις αισθητικές αρχές της Σχολής Μπασό. Καρπός των πολύχρονων περιπλανήσεών του είναι πέντε ταξιδιωτικά ημερολόγια ποιητικής πρόζας, με αριστοτεχνικότερο όλων το Όκου νο Χοσόμιτσι. Ο Μπασό πέθανε στην Όσακα το 1694, ενώ ταξίδευε, με εξασθενημένη υγεία, για να διαδώσει στους μαθητές του το νέο ποιητικό ιδεώδες του για το χαϊκάι.\nΣυγγραφέας: Matsuo Bashõ\nΚατηγορίες: Κλασικά, Ποίηση, Παγκόσμια λογοτεχνία\nΟλοκαίνουργιο, άθικτο. Λιγότερα\nΟ τρόπος αυτός ισχύει μόνο για αγορές από 15€. Σε σταθμούς μετρό: Δάφνη, Αγιος Ιωάννης, Νέος Κόσμος (μετά τις 5 το απόγευμα) και Πανεπιστήμιο, Σύνταγμα, Ομόνοια (9 το πρωί με 3 το μεσημέρι)\nRudyard Kipling . Αν .... If ........\n5,50 € 14,07 €


Διαχείριση τεχνικών έργων - ΕΑΠ - Page 13 - Εκπαίδευση - Michanikos.gr\nΕίμαι κι εγώ απο τους τυχερούς που κληρώθηκε για το μεταπτυχιακό φέτος!\nΌμως έχω κάποιους προβληματισμούς και θα ήθελα να ρωτήσω τους ανθρώπους που το παρακολουθούν.\nΑν χρειάζεται κάποιο συγκεκριμένο γνωστικό υπόβαθρο για να μπορέσεις να ανταποκριθεις?Δηλαδή αν χρειάζεται παραπάνω διάβασμα ώστε να καλύψω τα κενα που θα έχω σε σύγκριση με ενα πολιτικο μηχανικό για παράδειγμα.\nΣτο μεταπτυχιακο δινεται βαρύτητα στο τεχνικό κομματι ή σε αυτο της διαχείρησης?\nΤελείωσα το συγκεκριμένο MSc πρόσφατα. Μόνο ένα 20% των μαθημάτων είναι καθαρά τεχνικό κομμάτι, το οποίο είναι όντως προσανατολισμένο περισσότερο προς τους Πολιτικούς. Τα υπόλοιπα είναι οικονομικά, νομοθεσία και διοίκηση επιχειρήσεων, με έμφαση στα σχετικά με τη διαχείριση έργου. Συνεπώς, ακόμη και αν έχεις προβλήματα στο τεχνικό κομμάτι, ο όγκος είναι σχετικά μικρός.\nΠάντως είναι πολύ ενδιαφέρον μεταπτυχιακό. Οι γνώσεις που παίρνεις μπορούν να εφαρμοστούν σε ευρύ φάσμα πεδίων και επηρεάζει τον τρόπο σκέψης σου (εφόσον βέβαια το δει κανείς σοβαρά και ασχοληθεί..)\nΕυχαριστώ πολύ για τη απάντηση!\nΕίναι ιδιαίτερα ξεκάθαρη και κατατοπιστική!\nΝα υποθέσω πως η Θ.Ε. ΔΧΤ 51 (Τεχνική της κατασκευής) είναι καθαρά τεχνικό?\nΜπορείς σε παρακαλω να δώσεις ενα παράδειγμα όταν λες ότι είναι προσανατολισμένο στους πολιτικούς?\nεννοώ ότι στη δχτ51 εξετάσαμε θέματα όπως σχεδιασμός ξυλοτύπων, σχεδιασμός μελέτη και κατασκευή φραγμάτων, σχεδιασμός και κατασκευή οδών. Δεν είναι ότι οι άλλες ειδικότητες δεν μπορούν να τα καταφέρουν. Εξάλλου, στη δχτ51 ασχολείσαι κυρίως με την εφαρμοσμένη διάσταση (περισσότερο δηλαδή με το κατασκευαστικό κομάτι), χωρίς να προχωράς σε μεγάλο βάθος για τα συγκεκριμένα θέματα (εκτός κι αν επιλέξεις να κάνεις διπλωματική σε αυτά..)\nΣίγουρα όμως θα χρειαστείς αρκετά περισσότερο διάβασμα από έναν πολιτικό...\nΠάντως, για μένα τουλάχιστο, το δυσκολότερο κομάτι του MSc ήταν η διπλωματική... μου βγήκε η πίστη...\nΚαλή επιτυχία και καλή δύναμη σου εύχομαι!\nEdited January 9, 2013 by Allobar\nΕλπίζω οτι θα πάνε όλα καλά!\nΟποιαδήποτε πληροφορία,σκέψη,προβληματισμός απο ανθρώπους που έχουν τελειώσει ή φοιτούν στο μεταπτυχιακό είναι ευπρόσδεκτη.\nΚαι εγώ έχω επιλεχθεί αλλά ακόμα δεν έχω δηλώσει γιατί για κάποιο λόγο ζητούν όλα τα λεφτά μπροστά, δόσεις μόνο με πιστωτική.. Να ρωτήσω, πόσα μόρια συνήθως πρέπει να έχεις για να πάρεις υποτροφία; Αν τα υπολογίζω καλά μαζί με τον βαθμό πτυχίου έχω 32, είναι αρκετά;\nEdited January 9, 2013 by Van_pan\nΜπορείς να πάρεις τηλέφωνο στο τμήμα υποτροφιών και να ρωτήσεις για πληροφορίες 2610367367.\nΌλα τα λεφτά;;; Μάλλον εννοείς αυτά που αντιστοιχούν στις ενότητες που θα διαλέξεις...\nE ναι προφανώς, αλλά και πάλι δυο ΘΕ είναι 1400 ευρώ... Λίγο βαρύ να στα ζητούν όλα μαζί..\nΜπορεις να πάρεις και μόνο μια ΘΕ σαν πρωτοετής.


λάχανο Archives - The Veggie Sisters\n13 Φεβρουαρίου, 2019 Leave a comment\n16 Ιανουαρίου, 2017 7 Comments\n5 Μαρτίου, 2012 40 Comments\nΟι σαλάτες υπήρξαν ανέκαθεν βασικό και αγαπημένο κομμάτι της διατροφής μου! Μου αρέσει τόσο πολύ να πειραματίζομαι και να αναμειγνύω υλικά φτάνοντας κάθε φορά σε διαφορετικούς συνδυασμούς και γευστικά αποτελέσματα! Κοινώς μου αρέσει να…τα κάνω σαλάτα! Σήμερα σας προτείνω μια πλούσια σαλάτα με λάχανο που έφτιαξα πρόσφατα και με ικανοποίησε πολύ. Είναι πολύ χορταστική και […]


Κυκλοφόρησε από τις εκδόσεις Λέμβος το μυθιστόρημα "Μπάμπιτ" του νομπελίστα συγγραφέα Σίνκλαιρ Λιούις - SamosTimes.gr\n11 Ιαν, 2022 - 07:01\nΤιµή: 21,20€, Διαστάσεις: 14x21 cm, Σελίδες: 612\nΟ Σίνκλαιρ Λιούις ήταν Αμερικανός συγγραφέας μυθιστορημάτων και θεατρικών έργων.\nΥπήρξε ο πρώτος Αμερικανός που τιμήθηκε με το Βραβείο Νόμπελ Λογοτεχνίας το 1930 «για τη δυνατή και παραστατική τεχνική των περιγραφών του καθώς και για την ικανότητα να δημιουργεί νέους τύπους χαρακτήρων με πνεύμα και χιούμορ».\nΤα έργα του είναι γνωστά για τις κριτικές απόψεις τους σχετικά με τον αμερικανικό καπιταλισμό και τον υλισμό την περίοδο του Μεσοπολέμου, αλλά και για τις δυναμικές αντιλήψεις του για τις σύγχρονες εργαζόμενες γυναίκες.\nΓεννήθηκε σε μια μικρή πόλη της Μινεσότα το 1885.\nΉταν ο μικρότερος από τους τρεις γιους ενός επαρχιακού γιατρού και από την αρχή δεν φάνηκε να συμβιβάζεται με την πειθαρχία και την ευσχημοσύνη τόσο της οικογένειας του όσο και της ευρύτερης κοινωνίας.\nΉταν ένα μοναχικό, δημιουργικό παιδί. Μετά τις σπουδές του στο Oberlin College και στο Yale, εργάστηκε σε διάφορους εκδοτικούς οίκους γράφοντας ποίηση, διηγήματα και μικρά θεατρικά.\nΗ αναγνώριση έρχεται το 1920 με την έκδοση του μυθιστορήματος «Main Street». Ακολούθησε το «Babbit» (1922), το «Arrowsmith» (1925, Βραβείο Πούλιτζερ 1926), το «ElmerGantry» (1927), το «SamDodsworth» (1929) κ.ά.\nΠέθανε το 1951 κατά τη διάρκεια ενός ταξιδιού του στη Ρώμη. Το τελευταίο του έργο «Worldsowide» δημοσιεύτηκε μετά τον θάνατό του.


Κυβέρνηση σε αιγοπροβατοτρόφους: Θα πάρετε €8 εκ. τέλος του μήνα\n18.05.2022 - 14:43\nΖητά επιπλέον βοήθεια ο Καδής από ΕΕ - Το χαλλούμι είναι στην ΝΥ - «Σας δώσαμε €25 εκ. εν μέσω πανδημίας»\nΟ Διευθυντής του Γραφείου Τύπου του Προέδρου της Δημοκρατίας κ. Ανδρέας Ιωσήφ παρέλαβε σήμερα εκ μέρους του Προέδρου της Δημοκρατίας κ. Νίκου Αναστασιάδη υπόμνημα με τα αιτήματα των αιγοπροβατοτρόφων, οι οποίοι διαμαρτύρονταν έξω από το Προεδρικό Μέγαρο.\nΑπευθυνομενος στους αιγοπροβατοτρόφους, ο κ. Ιωσήφ είπε ότι «ο Πρόεδρος της Δημοκρατίας αντιλαμβάνεται τη δύσκολη θέση στην οποία βρίσκεστε.\nΕκ μέρους του Προέδρου της Δημοκρατίας, αυτό που θέλω να σας πω είναι ότι μέχρι το τέλος του μήνα αναμένεται να σας καταβληθεί οικονομική βοήθεια ύψους οκτώ εκ. ευρώ. Και αυτή θα καλύψει και τους αιγοπροβατοτρόφους και τους αγελαδοτρόφους και τους χοιροτρόφους.\nΤαυτόχρονα, με οδηγίες του Προέδρου της Δημοκρατίας, την ερχόμενη βδομάδα ο Υπουργός Γεωργίας κ. Καδής θα μεταβεί στις Βρυξέλλες, όπου θα συμμετάσχει στο Συμβούλιο Υπουργών της ΕΕ κατά το οποίο θα ζητήσει επιπλέον βοήθεια.\nΤο θέμα του χαλουμιού βρίσκεται στη Νομική Υπηρεσία, αναμένεται γνωμάτευση από τον Γενικό Εισαγγελέα. Αυτό που συστήνουμε είναι υπομονή.\nΗ Κυβέρνηση βρίσκεται στο πλευρό σας. Στόχος είναι η ανάπτυξη του πρωτογενούς τομέα τον οποίον η Κυβέρνηση στηρίζει και το έχει αποδείξει πολλές φορές.\nΚατά τη διάρκεια της πανδημίας, η Κυβέρνηση αυτή σας έχει δώσει πέραν των 25 εκ. ευρώ».


H τέχνη του να ζείς | Θεία Λένα\nH τέχνη του να ζείς\nΑπρίλιος 22, 2010 Θεία Λένα\tBlogroll\t4 Σχόλια\nΟλοι ζούμε μια Χ ζωή που έχουμε διαλέξει ή διαλέγουν οι γονείς για εμάς. Αλλο να ζούμε και άλλο να ξέρουμε να ζούμε. Είναι τέχνη να καταφέρνεις να χαίρεσαι που ζείς, όχι επειδή τώρα αρρώστησες άρα η υγεία και η παλιά ζωή να φαίνονται όμορφο όνειρο. Και όσο περνάνε τα χρόνια και φορτωνόμαστε ευθύνες, χρέη, όνειρα που δεν πραγματοποιήθηκαν, ασθένεις και ηλικία..τόσο κατσουφιάζουμε και ξεχνάμε τη τέχνη μας. Εκείνη της ζωής.\nΚυττάω γύρω μου κάθε στιγμή. Απο τη βόλτα στους μανάβηδες για τα καθημερινά, μέχρι την ευρύτερη αγορά, του ρούχου, του φαρμάκου, του βιβλίου. Και πιο έξω..τον κόσμο που περπατάει στους δρόμους. Λαθρεπιβάτης ανθρώπινων στιγμών γίνομαι όταν κάθομαι στα λεωφορεία ή στο τράμ. Φοράω τα γυαλιά ηλίου και κρύβομαι πίσω τους ώστε να παρατηρώ με ησυχία. Νέοι άνθρωποι ακόμη παλεύουν για να ζούν καλά. Οσο μεγαλώνουν όμως ξεχνούν τη τέχνη αυτή, κατεβαινουν οι ώμοι, κυρτώνει η ράχη, χοντραίνει η μέση..κατσουφικα πορεύονται..\nΠόσο μάλλον άμα κάποιος φτάσει τα τρίτα -ήντα. Οι νεώτεροι τον θεωρούν γέρο. Μερικοί αισθάνονται γέροι απο τα 30. Ο 70άρης θεωρείται απ όλους «τρίτης ηλικίας», ενώ η επιστήμη υπόσχεται μακροζωία. Υπάρχουν όμως μερικοί ηλικιωμένοι που ενώ έχουν αφήσει προ πολλού πίσω τους τα 70, κάνουν πράγματα που θα τα ζήλευαν οι 35άρηδες. Γιατί θέλουν να συγκαταλέγονται ανάμεσα σε αυτούν που ξέρουν να ζούν και το κάνουν πράξη και όχι ανάμεσα σε εκείνους που ξέχασαν τη τέχνη της ζωής, παραιτήθηκαν και χώθηκαν στο τρυπάκι του θανάτου\nΓνώρισα χθές μία κυρία μεγαλύτερή μου, κοντεύει 90. Είχα πάει στη παραλία, παρόλλο τον αέρα και τη ψύχρα, να ταϊσω τα πουλάκια γιατί είχα υπόλοιπο απο ρύζι στο ντουλάπι. Την είδα στη παραλία να βγάζει απο πάνω της τα λουριά που την έδεναν στα σκί. Κάνει αετό, ένα σπόρ που είναι της μόδας, κάτι σαν αλεξίπτωτο της δίνει ώθηση να τρέχουν τα σκί πάνω στη θάλασσα και το αλεξίπτωτο να την πηγαίνει.. Δύσκολο άθλημα. Την είδα που είχε τελειώσει τη βόλτα της και έβγαζε τη στολή στη παραλία. Πιάσαμε τη κουβέντα και μου είπε πόσο χρονων ήταν..παλιά αθλήτρια στη κολύμβηση, δεν μπορεί να σταθεί σε μία πολυθρόνα και να περιμένει να πεθάνει. Και εγώ παλιά έκανα χειμερινά μπάνια στη λίμνη της Βουλιαγμένης, μετά τη καρδιά σταμάτησα, πάχυνα..τη ζήλεψα. Πήγαμε μαζί στο ταβερνάκι δίπλα για ένα μεζέ, πεινούσε. Φάγαμε σαρδελίτσες, ήπιαμε ένα 25άράκι. Δεν είναι σαν και μένα, είναι μόνη χωρίς τον σύντροφο, τα παιδιά έχουν κτίσει τις δικές τους φωλιές. Ομως αυτή η γυναίκα συμπεριφέρεται όπως και ο κάθε ζωντανός άνθρωπος, ενώ η νοοτροπία του κόσμου για τους ηλικιωμένους είναι να τους θάβουν πρίν την ώρα τους.\nΑκολουθώ τα βήματά της όσο μπορώ. Δεν με καταλαβαίνουν και δεν με νοιάζει πια. Αρνούμαι όμως να με βάλουν στη γυάλα.\n4 σκέψεις σχετικά με το “H τέχνη του να ζείς”\nΑπρίλιος 23, 2010 στο 1:48 πμ\nΕίμαι 61 …\nΕίμαι εδώ και 10 ημέρες άρρωστη … σχεδόν ανήμπορη .\nΣήμερα απελπίστηκα εντελώς και όλη την ημέρα την πέρασα … κλαίγοντας .\nΣταμάτησα να κλαίω μόλις τώρα (ώρα 02.50) που διάβασα αυτή την ανάρτηση σου .\nΑυριο , θα προσπαθήσω να κάνω πράγματα … Έστω να βγω για λίγο έξω … Έστω και στο αναπηρικό καροτσάκι …\nΣου το υπόσχομαι .\nΑπρίλιος 23, 2010 στο 4:26 μμ\nΑχ Σίλια, αχ καρδούλα μου. Δύσκολο πολύ να καθηλώνεσαι σε μία θέση απ οαρρώστεια άμα είσαι άνθρωπος χαρούμενος και κινητικός.\nΧαίρομαι που σε βοήθησα. Το κλάμα κάνει καλό γιατί αδειάζει απο μέσα μας το θυμό, τη πίκρα, τα άπειρα «γιατί εγώ».\nΛές «Αυριο , θα προσπαθήσω να κάνω πράγματα … Έστω να βγω για λίγο έξω … Έστω και στο αναπηρικό καροτσάκι\nΣου το υπόσχομαι.» Ναί κόρη μου ΑΥΡΙΟ αυτό να προσπαθήσεις να κάνεις. ; Mήπως όμως και σήμερα δεν θα μπορούσες να πάς στη κουζίνα να φτιάξεις αυγά τηγανητά, να κάτσετε με τον ανδρούλη σου να τα γευτείτε..μαζί παρεούλα;\nΘέλω να πώ, ότι καό είναι το όνειρο να βγούμε έξω και να κάνουμε πράγματα, όμως και μέσα πάλι πράγματα μπορούν να γίνουν που θα μας δίνουν ενέργεια… Θυμάμαι όταν με καθήλωσαν στο κρεββάτι μετά το έμφραγμα…κόντεψα να τρελλαθώ..έκλαιγα πολύ. Μέχρι που ήρθε η φίλη μου η Τζένη (θεός συχωρέστην) και μου έδωσε ένα πλεκτό. Να φτιάξω λέει ένα μακρινάρι..να δημιουργώ κάτι τις ατέλειωτες ώρες της ανημπόριας.. τότε που αισθάνεσαι ότι η ζωή σαν άμμος φεύγει απο τα δάχτυλά σου. Το πλεκτό μένει. Να θυμίζει ότι μπορείς\nΜαΐου 4, 2010 στο 7:29 μμ\nΓλυκεια μου θεια Λενα,\nπερασαν μερες και δεν σε διαβασα,μπορει τωρα να μην δεις το σχολιο μου.\n…..Κοριτσια,γερα με τσαμπουκα, σιγα να μην παραιτηθειτε ….\nΕιμαι λιιιιγο πιο μικρη απο εσας,σαρανταριζω συντομα,αλλα οταν αρρωσταινω τα ιδια λεω και χειροτερα.[παντως πλεξιμο δεν θα μαθω].Την βρισκω με το διαβασμα.\nΜαΐου 4, 2010 στο 7:31 μμ\nΔΕΝ ΕΙΜΑΙ ΑΝΩΝΥΜΗ,ΞΕΧΑΣΙΑΡΑ ΕΙΜΑΙ,ΔΕΝ ΥΠΕΓΡΑΨΑ


Το Ευχαριστώ του Καμή - Γράφει η Αναστασία Ευσταθίου - Filodimos.gr\nΤο Ευχαριστώ του Καμή - Γράφει η Αναστασία Ευσταθίου\nΗ Ακράτα και η Άχνα της Κύπρου, τόποι της καρδιάς παρουσιάστηκαν το βράδυ της Δευτέρας 21/8 στην ταράτσα του πολιτιστικού συλλόγου Αναγέννησις Ακράτας. Με επόπτη το αχαιό φεγγάρι, κρυμμένο κάπου στα σύννεφα, το κοινό της Ανατολικής Αιγιάλειας υποδέχτηκε τον ΚΑΜΗ και τους φίλους του, το 12ο βιβλίο μου από τις εκδόσεις Ηδύφωνο.\n«Οι Χρυσοπράσινοι Φίλοι μου, Καμή», ένα βιβλίο με πρωταγωνιστές τους μαθητές των δημοτικών σχολείων Ελλάδας και Κύπρου ταξίδεψαν το κοινό στις σπουδαίες εκπαιδευτικές δράσεις που μοιράστηκαν οι σχολικές κοινότητες πριν 12 χρόνια.\nΓια το βιβλίο μίλησε ο συγγραφέας και εκπαιδευτικός Κώστας Μαύρος με λόγια καρδιάς για την πρώην μαθήτριά του στο Λύκειο Ακράτας, τη συγγραφέα- δασκάλα, την Κύπρο αλλά και την παρουσία του στα κοινά της Ακράτας. «Η Τασία είναι δικό μου παιδί… την ευχαριστώ για τα συναισθήματα που με υποχρέωσε να νιώσω μέσα από το βιβλίο της», είπε χαρακτηριστικά καθηλώνοντας το κοινό με τον δομημένο του λόγο.\nΜε τη σειρά μου σύστησα τον Καμή και τους φίλους του, μέσα από βίντεο, φωτογραφικό και ακουστικό υλικό. Μια κατάθεση ψυχής για ό,τι ενεργοποιεί την πένα του δημιουργού, ό,τι τον εμπνέει από τη συγγραφή, τη μυθοπλασία έως την έκδοση.\nΕυχαριστώ όλους όσοι συμμετείχαν στην εκδήλωση και υπέγραψαν την επιτυχία της προσφέροντας καλή διάθεση και προσωπικό χρόνο:\nΤην υπεύθυνη της βιβλιοθήκης Ακράτας Ανθούλα Παμπούκη για τον όμορφο συντονισμό. Στην αφήγηση χαρακτηριστικών αποσπασμάτων επέλεξα τη φιλόλογο Μαρία Μπέκιου. Τον δικηγόρο Λεωνίδα Παγανό, εγγονό της δασκάλας Αθηνάς Ράλλη- Παγανού που αναφέρεται στο βιβλίο, ο οποίος μοιράστηκε με ιδιαίτερη συγκίνηση και τα προσωπικά του βιώματα. Την Ανθούλα Μαύρου για το υποβλητικό τραγούδι για την Κερύνεια. Απέδειξε την αγάπη της για την Κύπρο, τη δεύτερή της πατρίδα. Τη φοιτήτρια Ρένια Μούζουλα, η οποία μίλησε εκ μέρους όλων των μαθητών που συμμετείχαν στο πρόγραμμα. Τη μαθήτρια του Λυκείου Ακράτας, Μαρίνα Κούκη για το χειρισμό του ηλεκτρονικού υπολογιστή και την επεξεργασία του οπτικοακουστικού υλικού που παρουσιάστηκε. Τον Ανδρέα Σακελλαρίου για τους φωτισμούς, τη Μαρία Γερολύμου και τον Αντώνη Σταυρόπουλο για τον γενικότερο συντονισμό. Τον πρόεδρο της Αναγέννησης Χρήστο Ασημακόπουλο για τη διοργάνωση της εκδήλωσης στον ιστορικό σύλλογο. Τον Αλέξανδρο Σπίνουλα, Χρ. Ασημακόπουλο, την Κλαούντια Στεφοπούλου και Παναγή Διαμαντόπουλο για τις φωτογραφίες. Τις φίλες του Συλλόγου για τα ελληνικά και κυπριακά κεράσματα που προσφέραμε στους καλεσμένους μετά το τέλος της εκδήλωσης. Τα ΜΜΕ για την ανάρτηση της εκδήλωσης.\nΕυχαριστώ, τέλος, το πολυπληθές κοινό για την υπέροχη παρουσία του αυτή την αυγουστιάτικη δροσερή βραδιά. Ένα μεγάλο ευχαριστώ σε κάθε έναν ξεχωριστά για την τιμή στο πρόσωπό μου.


Kyrimai Hotel: Αφήστε τα κύματα να σας νανουρίσουν εκεί που η ιστορία συναντά τον ρομαντισμό (ΦΩΤΟ) - Made in Greece\nΈνα ταξίδι στη Μάνη είναι έτσι κι αλλιώς μια ενδιαφέρουσα πρόκληση. Τοπίο τραχύ και άνυδρο, που μοιάζει να αντιστέκεται στο χρόνο και τον πολιτισμό. Σπίτια που θυμίζουν πύργους, πέτρινοι οικισμοί, βυζαντινές εκκλησίες, μικροί όρμοι και σπήλαια συγκλονιστικά.\nΣτο πιο γραφικό και χαρακτηριστικό μέρος της Μάνης, τον παραδοσιακό οικισμό του Γερολιμένα, στη σκιά του Κάβο Γκρόσο, βρίσκεται το ξενοδοχείο Κυρίμαι.\nΤο παραδοσιακό ξενοδοχείο «Κυρίμαι» είναι μέλος των «Ιστορικών ξενοδοχείων της Ευρώπης».\nΣτεγασμένο σε ένα πλήρως ανακαινισμένο κτιριακό συγκρότημα του 19ου αιώνα, συνδυάζει την παραδοσιακή αρχιτεκτονική με τις σύγχρονες ανέσεις. Τα δωμάτιά του αντικρύζουν την κρυστάλλινη θάλασσα αλλά και το αγέρωχο τοπίο της περιοχής, ενώ η μοναδική κουζίνα του υιοθετεί ντόπια στοιχεία που έχουν αντέξει στον χρόνο, αλλά με μια μοντέρνα αισθητική.\nΚαθώς έχει κατασκευαστεί τόσο κοντά στη θάλασσα, το Κυρίμαι προσφέρει στους επισκέπτες του μια μοναδική εμπειρία, αφού μπορούν να χαλαρώσουν ακούγοντας τα κύματα που χτυπούν την ακτή ακριβώς δίπλα στο ξενοδοχείο.\nΗ θέα της κρυστάλλινης θάλασσας από τα περισσότερα δωμάτια προσφέρει μαγικές εικόνες καθ’ όλη τη διάρκεια της ημέρας ενώ το κολύμπι στη θάλασσα της Μάνης είναι μια χαρά που δεν θα ξεχάσετε σύντομα. Τα δωμάτια Κυρίμαι συνδυάζουν παραδοσιακά υλικά όπως ξύλο και η πέτρα, διαθέτουν μοντέρνα, κομψή επίπλωση αλλά και υπέροχη θέα .\nΤο ξενοδοχιακό συγκρότημα περιλαμβάνει 22 δωμάτια, από απλά δίκλινα δίπλα στην αυλή, μέχρι master suites και lofts με θέα τη θάλασσα. Ο χώρος υποδοχής αποτελούσε την αποθήκη κρασιού , ενώ σε άλλο χώρο εκτίθενται ευρήματα και κειμήλια από την παλαιά χρήση του κτιρίου.\nΗ διακόσμηση των δωματίων αντικατοπτρίζει την παράδοση της Μάνης, συνδυάζοντας τα γήινα χρώματα, την πέτρα και το ξύλο με τις σύγχρονες ανέσεις. Στις ανέσεις των δωματίων περιλαμβάνονται το air condition, το mini-safe και η δορυφορική τηλεόραση.\nΤο 2016 το ξενοδοχείο έλαβε το βραβείο του πιο «Ρομαντικού ιστορικού ξενοδοχείου της Ευρώπης» στο πλαίσιο των βραβείων του Historic Hotels of Europe 2017, του οργανισμού που αριθμεί περισσότερα από 500 μέλη σε 18 χώρες. Τα βραβεία δίνονται από το κοινό που αποφάσισε ότι αυτή η τιμητική διάκριση ανήκει στο Κυρίμαι.\nΤηλέφωνα: 2733054288, 273059327\nKyrimai HotelΓερολιμέναςθέα στη θάλασσαιστορικό ξενοδοχείοΜΑΝΗΞΕΝΟΔΟΧΕΙΑξενοδοχείο Κυρίμαιπαράδοσηπολυτέλειαπροορισμοίρομαντικό ξενοδοχείοταξίδι


Εντοπίστηκε γυναίκα που δεν μπορεί να προσβληθεί από Αλτσχάιμερ - NEWS1\nΜια γυναίκα στην όγδοη δεκαετία της ζωής της προοριζόταν να εμφανίσει από νωρίς Αλτσχάιμερ εξαιτίας μιας σπάνιας γενετικής μετάλλαξης.\nΜόνο που δεν εμφάνισε ποτέ. Πέρασαν τα χρόνια χωρίς ίχνος άνοιας. Και τώρα οι γιατροί μας λένε πως δεν πρόκειται ποτέ να την πλήξει το Αλτσχάιμερ!\nΠριν από λίγα χρόνια, η γυναίκα είχε πάρει μέρος σε έρευνα κολομβιανού πανεπιστημίου για τη γενετική προδιάθεση του Αλτσχάιμερ. Εκείνη εμφάνιζε μια γενετική μετάλλαξη που της έδινε πιθανότητα μεγαλύτερη από… 99% να εμφανίσει τη νευροεκφυλιστική νόσο ως τα 50 της ή ακόμα και τα 40 της. Μόνο που δεν συνέβη ποτέ.\nΠροβληματισμένοι οι επιστήμονες, την έστειλαν το 2016 σε εξειδικευμένο κέντρο στη Βοστόνη, ώστε να την ξεψαχνίσουν στις εξετάσεις. Παρά το γεγονός ότι είχε όλες τις κλινικές ενδείξεις του Αλτσχάιμερ, δεν εμφάνιζε κανένα σύμπτωμά του.\nΚάτι μυστηριώδες συνέβαινε λοιπόν και την έκανε άτρωτη σε μια πάθηση από την οποία όλα έδειχναν πως έπασχε.\nΤώρα έβαλαν στο στόχαστρό τους το DNA της και βρήκαν πως ήταν αυτή η σπάνια μετάλλαξη σε ένα γονίδιο που συνδέεται με το Αλτσχάιμερ που την έκανε άτρωτη.\nΌπως μας λένε στη μελέτη τους που δημοσιεύτηκε στο περιοδικό «Nature Medicine», η περίπτωσή της μπορεί να δείχνει τον φαρμακευτικό δρόμο που πρέπει να ακολουθήσει η επιστήμη για να αντιπαρατεθεί αποφασιστικά με τη νόσο.\nΑν και ακόμα είμαστε στις αρχές αυτού του δρόμου…


Βασιλακόπουλος – Νέο απειλητικό μήνυμα κατά του καθηγητή – «Βγάλε τον καρκίνο της Φώφης εσύ και τα παιδιά σου» – ΜediaΝews\nΒασιλακόπουλος – Νέο απειλητικό μήνυμα κατά του καθηγητή – «Βγάλε τον καρκίνο της Φώφης εσύ και τα παιδιά σου»\nBy webtrikala\t On Οκτ 31, 2021\nΣυνεχίζονται τα απειλητικά μηνύματα κατά του Θεόδωρου Βασιλακόπουλου μετά την επίθεση που δέχθηκε σε ταβέρνα στην Καλαμπάκα.\nΝα σημειώσουμε ότι στην επίθεση κατά του καθηγητή αναφέρθηκε ο πρόεδρος της Πνευμονολογικής Εταιρείας, Στέλιος Λουκίδης. Μάλιστα, αποκάλυψε ότι εκείνος ήταν που έκανε την παρατήρηση για να γίνουν έλεγχοι στα πιστοποιητικά εμβολιασμού και όχι ο κ. Βασιλακόπουλος. Ο καθηγητής Πνευμονολογίας ήταν εκείνος, όμως, που δέχθηκε την επίθεση.\nΤι συνέβη στην ταβέρνα\n«Ήμασταν 20 περίπου λοιμωξιολόγοι. Είχαμε ένα συνέδριο στην Καλαμπάκα και επισκεφτήκαμε μία ταβέρνα. Ένας εκ των συναδέλφων μου πήγε στη διεύθυνση του μαγαζιού και ζήτησε να γίνουν έλεγχοι των πιστοποιητικών εμβολιασμών, καθώς βλέπαμε ότι δεν είχαν ελεγχθεί», είπε σήμερα στον ΣΚΑΪ ο κ. Βασιλακόπουλος μετά τις αποκαλύψεις στο MEGA και πρόσθεσε πως αμέσως μετά, πιθανότατα ο γιος του ιδιοκτήτη πήγε στο τραπέζι τους και τους έδιωξε κακήν κακώς.\nΤο νέο απειλητικό μήνυμα\nΟ Θεόδωρος Βασιλακόπουλος δήλωσε ότι σκέφτεται να ζητήσει αστυνομική προστασία, ενώ, όπως φαίνεται και στην παρακάτω φωτογραφία που δημοσιεύει το in.gr, οι απειλές στον καθηγητή συνεχίζονται.\nΌπως μπορείτε να δείτε, το νέο απειλητικό μήνυμα γράφει (σ.σ. με την ορθογραφία και τη σύνταξη που εστάλη): «Βρωμιάρη ούτε στο μαγαζί δεν σεβάστηκε, έφαγες και μετά ρε είπες να κάνουμε και φασαρία!! Επιτέθηκε στην κόρη του? Εε μουρλέ, αληθεύει πηγαίνεις σε κλινικές τρελάδικο??\nΜακριά από εμάς πρόσεχε τα λόγια που ξεστομίζει το βρωμο στόμα σου, κυριολεκτικά μιλάω αν θα έχω πρόβλημα στην δουλειά μου θα σε φάει το μαύρο φίδι.\nΆντε ψόφα βγάλε τον καρκίνο της Φώφης εσύ και τα παιδιά σου».\n«Γαλάζια Πατρίδα» – «Άνθρακες ο θησαυρός» από την τουρκική άσκηση\nΜπάιντεν – Ερντογάν – Τι συζητήθηκε στη συνάντηση «αστραπή» των δύο ηγετών\nΔύσκολες ώρες για την Καίτη Γκρέυ – Πέθανε ο γιος της και πατέρας της Αγγελικής…


Όλυμπος Καρπάθου: Ένα παραμυθένιο χωριό.. - typospor.gr\nHome ταξιδι Όλυμπος Καρπάθου: Ένα παραμυθένιο χωριό..\nΌλυμπος Καρπάθου: Ένα παραμυθένιο χωριό..\n1:53:00 π.μ. ταξιδι Edit\nΗ Όλυμπος ή Έλυμπος, όπως το αποκαλούν οι ντόπιοι, βρίσκεται στο βορειότερο σημείο της Καρπάθου, κτισμένη σε μια ορεινή και απομακρυσμένη τοποθεσία.\nΕκτός από τα παλιά καλοδιατηρημένα σπίτια, θα σας εντυπωσιάσουν οι γραφικοί πέτρινοι ανεμόμυλοι και οι παλιές εκκλησίες, όπως, της Παναγίας που χρονολογείται από τον 16ο αιώνα, του Αγίου Ονούφριου και της Παναγίας της Χρυσοβαλάντου.Το χωριό είναι κτισμένο σε μια ορεινή και απομακρυσμένη τοποθεσία. Έτσι, λόγω της γεωγραφικής του θέσης και της απομόνωσής του από τα υπόλοιπα χωριά του νησιού, οι κάτοικοι της Ολύμπου διατήρησαν ανόθευτη, τόσο τη φυσιογνωμία του χωριού τους, όσο και τις παραδόσεις τους.\nΟλυμπίτισσες με πλουμιστές μαντήλες και Ολυμπίτες που παίζουν την τσαμπούνα τους, θα σας ταξιδέψουν σε άλλες εποχές. Μιλούν μεταξύ τους την τοπική διάλεκτο, η οποία διατηρεί πολλά δωρικά στοιχεία\nΤα ανεπανάληπτα δημιουργήματα της νησιώτικης αρχιτεκτονικής, έχουν μετατρέψει το χωριό σε ένα ζωντανό λαογραφικό μουσείο. Τα μπαλκονάκια μοιάζουν να αιωρούνται πάνω από τους γκρεμούς.\nΣτις ταβέρνες του χωριού τα περισσότερα πιάτα ψήνονται στο ξυλόφουρνο, με σπεσιαλιτέ κολοκυθοανθούς, πιπεριές γεμιστές με τυρί,αγκινάρες, κατσικακι κοκκινιστό και μουσακάς.\nΤο ψωμί βγαίνει σχεδόν καθημερινά από το φούρνο. Θα δοκιμάσετε ντόπιες μακαρούνες και ζυμωτό ψωμί.\nΤο χωριό ιδρύθηκε πριν από πέντε περίπου αιώνες, όταν ένα ισχυρός σεισμός κατέστρεψε την παραλιακή πόλη Βρυκούντα. Για την ιστορία η Βρυκούντα άκμασε την κλασική εποχή και υπήρξε μια από τις μεγαλύτερες και ισχυρότερες πόλεις της Καρπάθου.


Συλλογική Μνήμη, Σύμβολα και Ιστορία\nΓια τους Μακεδόνες, ο αγώνας για την εξουδετέρωση της βουλγαρικής επιρροής στην πατρίδα τους κατά την πρώτη δεκαετία του 20ου αι. έχει συμβολικό και ουσιαστικό χαρακτήρα. Είναι το δικό τους ’21, η δική τους παλλαϊκή στράτευση και εποποιία γεμάτη θυσίες και ηρωισμούς, ένα κεφάλαιο της ελληνικής ιστορίας κατάδικό τους.\nΗ ζωντανή αυτή σύνδεση έχει την εξήγησή της, που δεν είναι μόνον η μικρή σχετικά χρονική απόσταση από τα γεγονότα, μόλις τρεις γενιές. Ο Μακεδονικός Αγώνας ήταν μια σύνθετη διαδικασία- ήταν μια διαδρομή, που ξεπερνά κατά πολύ τα τυπικά όριά του (1903-1908) προς τα εμπρός, αλλά και προς τα πίσω. Η αφετηρία του δεν είναι μόνον η θρησκευτική και εθνική χειραφέτηση των Βουλγάρων και η προσπάθειά τους να εξασφαλίσουν ένα όσο το δυνατόν μεγαλύτερο κράτος. Είναι, επίσης, η διαδικασία εκσυγχρονισμού της Οθωμανικής αυτοκρατορίας.\nΤα επόμενα 20 χρόνια η γοργή εθνική αφύπνιση των Μακεδόνων γύρω από ένα πυκνό δίκτυο ελληνικών σχολείων, πολυπληθών συλλόγων και σωματείων, συμπορεύτηκε με την οικονομική ανέλιξη και την οικοδόμηση ισχυρών δεσμών με το ελληνικό βασίλειο-δεσμών, που σφυρηλατήθηκαν κατά τη διάρκεια απελπισμένων επαναστατικών κινημάτων το 1878 και το 1896.\nΕίναι γνωστό, ότι ο κίνδυνος για την απώλεια της Μακεδονίας, ως σημαντικού γεωγραφικού χώρου και ακόμη σημαντικότερου κεφαλαίου της ελληνικής πολιτιστικής κληρονομιάς και ιστορίας, συγκίνησε πολλούς στο ελληνικό βασίλειο. Άνδρες σαν τον Παύλο Μελά και τους αξιωματικούς της γενιάς του είχαν ήδη θητεύσει στα θρανία του αλυτρωτισμού και του αρματολισμού. Τη ζωή τους δεν την υπολόγιζαν, αν ήταν να καταλάβουν μια θέση στην ιστορία ανάλογη με αυτή των αγωνιστών του ’21.\nΠρώτος ο Μελάς και με τη σειρά τους μερικές ακόμη δεκάδες αξιωματικοί και υπαξιωματικοί είχαν την ευκαιρία να υλοποιήσουν το όνειρό τους κερδίζοντας ένα μικρό μόνο κομμάτι μακεδονικής γης, έναν τάφο, αλλά μια σημαντική θέση στο εθνικό πάνθεον των ηρώων.\nΤο Μουσείο του Μακεδονικού Αγώνα\nΌμως ο Αγώνας δεν είχε τελειώσει οριστικά. Αναβίωσε ξανά στις μέρες του Α' Παγκοσμίου Πολέμου και της βουλγαρικής κατοχής της Ανατολικής Μακεδονίας, στα χρόνια του μεσοπολέμου, όταν βουλγαρικές συμμορίες συνέχιζαν να παραβιάζουν τα ελληνικά σύνορα και ακόμη περισσότερο τη δεκαετία του 1940 και μετά στον Εμφύλιο Πόλεμο.\nΣτα χρόνια, που πέρασαν, παρέμεινε μια ιστορική εκκρεμότητα: η ίδρυση ενός μουσείου για τον Μακεδονικό Αγώνα. Η ιδέα ήταν πολύ παλιά, ίσως του ίδιου του Βενιζέλου, αλλά η υλοποίησή της χρειάστηκε πολλά χρόνια και την επέμβαση πολλών προσωπικοτήτων της πολιτικής ζωής. Ο σεισμός του 1978 στη Θεσσαλονίκη ανάγκασε την απομάκρυνση του δημοτικού σχολείου, που για δεκαετίες στεγαζόταν στο κτίριου του παλαιού Γενικού Προξενείου της Ελλάδας. Το νεοκλασικό αυτό οικοδόμημα του 1894, σε σχέδια του Ερνέστου Τσίλλερ, θεωρούνταν ανέκαθεν ως το καταλληλότερο για να στεγάσει ένα τέτοιο Μουσείο. Από αυτό ο Πρόξενος Λάμπρος Κορομηλάς και οι συνεργάτες του είχαν διευθύνει για τέσσερα χρόνια τον Αγώνα.\nΤο ιστορικό αυτό κτίριο παραχωρήθηκε, τελικά, στο Σωματείο των Φίλων του Μουσείου του Μακεδονικού Αγώνα και από το 1982 λειτουργεί ως Μουσείο.\nΣτα είκοσι χρόνια της λειτουργίας του ξεναγήθηκαν δωρεάν 450.000 επισκέπτες. Στους χώρους του, ανακαινισμένους δυο φορές, συγκεντρώθηκαν όχι μόνον κειμήλια του Αγώνα και πλούσιο φωτογραφικό υλικό, αλλά και σημαντικός όγκος αρχειακού υλικού ελληνικής, ευρωπαϊκής και αμερικανικής προέλευσης. Τα αρχεία αυτά αποτελούν το σημαντικότερο κεφάλαιο του θυγατρικού Κέντρου Έρευνας Μακεδονικής Ιστορίας και Τεκμηρίωσης (Κ.Ε.Μ.Ι.Τ.), που από το 1988 επιδόθηκε σε ερευνητικά και εκδοτικά προγράμματα, συμβάλλοντας όχι μόνο στην επιστημονική επιμόρφωση, αλλά και στην κατάρτιση στελεχών εμπείρων στα βαλκανικά ζητήματα.